
TIL SELMA 



I. 

Hjæmkomst. 



Der skred en Ryttertrup fra Nord 
ned imod Isthmen. 



Vårens Vind, 
der fra Korinthos' dybe Fjord 
skar iskold over Landet ind, 
rev Støvet op for Gangerhov 
og lod det hvirvle bort som Røg. 



De tunge Thrakerheste sov 
som hængemulede Bondeøg, 
trods Bringespan og Pandedusk. 

Edv. Blaumtiller : Den stoie Strid. 



De havde turet Vintren ud, 
på Sletterne i Regn og Rusk, 
tilfjælds i Kløftens Sno og Slud 
og Tåge — ingen Vej at se — 
langs Tinderne i foddyb Sne, 
hvis sprøde Skorpe skreg og brast 



Og så på Ryggen denne Last 
af Mænd i Bronze. 



Magre Mænd, 
men knokkelstærke Mænd, der vog. 



I Spidsen Truppens Høvding drog, 
høj, bringebred og svaj om Lænd, 
med Næven plantet mod sit Lår. 
En Lokketjavs af blåsort Hår 
fra Hjælmen ned i Panden brød. 
Hans Åsyn, endnu ungt af År, 
bar værslåt Stridsmænds karske Lød. 
Men i hans Øjne skjalv en Glød, 
der skinned febersyg og blank, 
og stundom syned det, som sank 
i Saddelen hans Kæmpekrop . . . 

Et Våbenklirr. Han duved op 
og retted sig, sad atter rank ^ 

Langs Vejen, Rytterne befor, 
en Ødemark af stenet Jord. 



Men velset og af mangen Mand 
i Toget hilst med Kendingsord: 
Den sidste Strimmel Fremmedland, 
der skilte dem fra deres Hjæm. 
Ti vistnok havde hver sin Stad, 
sin Egn, hvortil han længtes frem; 
men endnu fulgtes Flokken ad, 
og for dem alle — Snes om Snes — 
var Hellas kun Peloponnes. 
Det gad de se. . Dér gad de bo. 
Dér gad de, efter mange Ar 
hos Susås Drot, slå sig til Ro 
og lappe på de gamle Sår. 

Dog stadig — og man vred sit Skæg 
i Utålmod — bag Bjærgets Væg, 
Geråneion's, lå Hjæmmet dulgt. 

Da Vejen frem de havde fulgt, 
besteg de Fjældets skarpe Sti 

I* 



og klatred møjsomt én for én 
tilværs imellem Grus og Sten. 
Det drøned i den åbne Li. 
De drøje Heste pusted tungt; 
ti Hoven, som blev sleben glat, 
fandt næppe nok et Støttepunkt. 
Man skreg. Man bandte som besat, 
mundhuggedes og gjorde Kvalm. 
Der ringled Kæder, skratted Malm. 
Et Brag. Et Brøl. Man så sig om 
og fandt sin Bagmands Sadel tom, 
hans Brynje sprængt, hans Arm af Led. 
Men opad bar det. Fjed for Fjed. 
I alles Bryst det samme Håb . . . 



Da lød et vældigt Jubelråb, 

der runged gennem Flokkens Sind. 



Fortroppen holdt på Bjærgets Tind 
og strakte, medens Solen gød 
sit Guld i Brynjens Kobberglød, 
de nøgne Arme højt i Sky: 



»Korinthosl Afrodites By I« 

Og fagert var det Syn, de så. 

Dybt under deres Fødder lå 

den lave Isthme, smal og eng, 

og knytted som en Navlestreng 

til Moderlandet Pelops' 0. 

I Øst og Vest den vinblå Sø, 

hvis Bugters brudte Dobbeltkalk 

var kranset trindt med perlehvidt Skum. 

Og stik i Syd, på åbent Rum, 

med Fæstningskronens Tindeskalk, 

Gudindens stejle Tempelplinth — 

et ensomt Fjæld, Akrokorinth. 

Fra Templets Bræ af Marmorsne 

lå Staden styrtet som et Skred 

for Bjærgets Fod — en Øjensve, 

en Øjensfryd at dvæle ved . . . 



Dog var der dem i denne Flok, 
der længselsdrukken tumled hid, 
for hvem Korinth var ikke nok. 
De spejded f]æmt med Blikket did, 
hvor skjult bag Bjærge blåningsgrå 
Mykenæ, Argos, Tiryns lå. 
Som andres Hu, så andres Blik 
imod Arkadiens Klipper gik. 
Dér hang en By foruden Navn, 
en Stenhob, dybt i Stenens Favn. 



De mindedes den Stump for Stump. 
De vejred Vintrens sure Luft, 
fornam de stærke Urters Duft 
ved Sommertid på Sætrens Vang. 
De børte Nattergalens Sang 
i Krattet ved et brunligt Vand, 
mens Solen sank og Dagen led . . , 



Fra hvilken By, fra hvilket Land — 
da sydværts de påny steg ned 
fra Tinden mod den åbne Strand, 
var hvert et Krigerøje vådt. 



Tilbage stod for Truppen blot 
Oneionbjærgets Tærskelslugt. 
Den brede Forstads-farvej gav 
for slappe Tøjler Travet Flugt 
forbi en Lund med dunkelt Løv. 
Der glimted fra dens tykke Bryn 
et Heros-Tempels Marmorlyn. 
Men dækkede af Sved og Støv, 
med Øjne, Solen havde brændt, 
tog Rytterne nu ufravendt 
kun Sigte på, hvad Mål dem bandt. 
Gravmælerne langs Vejens Kant, 
en Rigmands prunkende Palads, 

en Brønd, et Tårn, en Markedsplads — 
for dem var kun Korinthos stort. 



Så f6r de gennem Byens Port. 

De vakte Opsigt. Folk kom frem 
af Husene og bralred op: 
Ved Zeus I En hværvet Ryttertrop, 
peloponesisk, vendte hjæmi 

Og Garveren foran sin Bod 
skreg: 

» Pottemager 1 Nabo I« 

Døv 
ved Drejeskiven Manden stod: 

»Hvad er det nu igen for Tøv?« 

»De gæve Svende — « 

»Ja jeg ser . . .« 

>De har nok ingen Piger med. 
Men Penge har de vel des flerl« 



En Latter lønned Mandens Vid. 



Men Rytterne så ikke did, 
foragted Byens Kravl og Kræ. 
Med strunke Nakker, stramme Knæ 
og Bronzens Ro i hvert et Lem, 
de braged gennem Gaden frem. 



For Torvekildens blanke Vand 
sprang Høvidsmanden af sin Hest. 

Hans By. Hans Hjæm. Han selv en Gæstl 

På Kummens våde Marmorrand 
han smed sig træt og ligekær. 

Men Følget svang de høje Spær. 

Han vinked til Farvel og Tak . . . 



I ■*■ K i f — 



Ved Siden stod hans Hest og drak. 
I lange Sug. Med tørstig Fryd. 
For hver en Slurk en Gurglelyd. 
Så holdt den op. Tog på igen. 
Men kun en Mundfuld eller to, 
så skæved den mistænksomt hen 
til denne Mand — man skulde tro, 
han vidste ej sit arme Råd . . . 



Ved Foden af Poseidon våd 
Delfinen lå på Kummens Bund, 
mens Vandet risled af dens Mund 
ustandseligt — 

det lød som Gråd. 



IL 
To Ungdomsvenner. 



Det var ved Kvæld. 



Foran et Hus 
i Forstaden Kraneion trådte 
en fremmed Fod i Vejens Grus. 



Dørvogteren forlod sin Måtte 
i Portnerrummets Udkigsvrå 
og mønstred med forbavset Måben, 
som om et Drømmesyn han så, 
på Tærskelen en Mand i Våben. 

»Hvem ønsker du at tale med.^« 

Det brød i Gæstens barske Stemme: 



»Er Eukritos, din Herre, hjæmme?« 



Den gamle stavred tungt afsted. 

En Krigsmand — hm — man ikke kendte! 



Den nysankomne måtte vente. 

Han vandred rundt med Trin, der klang 

i Flisens Tavl. 



På Væggen hang 
en Samling Masker — Slægtens Aner, 
hvis Købmandsnæser havde brudt 
Korinthos nye Handelsbaner. 
En Fremgangs-Type. Munden mut, 
med selvisk udskudt Underlæbe, 
og Panden benet, kold og hård. 
Hvad slig en Slægt i hundred År 
til Huse havde vidst at slæbe, 
forrådte Peristylets Gård, 
hvor Skyggesejlets Purpurlagen 
gav Rummet nu, så sent på Dagen, 

et skumrende, violblåt Skær. 
Omkring Bassinet Lavrbærtrær 
på Kobberristen, fra hvis Spalter 
der myldred frem et Blomsterbrus. 
Og længst tilbage Zeus's Alter . . 



Et rigt korinthisk Borgerhus! 



Da hørtes Trin. 



Nervøse, lette, 
som hos en Handelsmand, hvis Tid 
er knapt, nøjagtigt lagt til Rette. 
I Hjæmme-Kiton, hvid og sid, 
stod Husets Herre for sin Gæst. 



Han ligned godt nok hine Aner, 
som de var flest, om ikke bedst: 
£n Mand med Slægtens Arbejdsvaner, 
men bleg og lille, skarp af Træk 
og forbeholden, stram af Væsen — 
med Nydelser for Tiden kræsen, 
men fordum Borgerskabets Skræk . . . 



13 
»Du ønsker?« 



»Kender du mig ej?« 



Den anden stirred på ham. 



»Nejl 
Endskønt, bi lidt! Det er da ikke — « 



»Jo, det er Milon.« 



»Milon, ja!« 
Han målte ham med Glædesblikke. 
»Nu ser jeg det. Du kommer fra?« 



»Fra hele Verden.« 



»Nu, så trænger 
du sagtens til at hvile ud.« 

»Og se en Ven.» 



»Ved Arnens Gudl 
Du ser ham heri Men stå ej længer 
på Tærsklen og med Sværd ved Lænd I« 



»Dit Hus betrædes frit — af Mænd?« 



Et Lynsmil fured Værtens Kinder. 



»Du mener, om jeg har en Viv? 
Jeg lever her et ensomt Liv — 
skønt ikke ganske uden Kvinder. 
Dem tør enhver dog gæme se.« 



Han kaldte. Og der iled tre 
af Husets Slaver hid. 



»Gør Badet 
istand 1 Læg friske Klæder freml 
Men hurtig! Og hvis ej af Hadet 
til muntre Gilder i mit Hjæm« — 

han havde vendt sig mod sin Gæst- 
»du endnu bær en Ungdoms-Rest, 
så vil vi med fornødent Hensyn 
til Husets Evne holde Fest.« 



Han vinked med sin Hånd. 



►På Gensyn 1« 



Man lå tilbords. 



Den sidste Ret, 
argolisk Ost og Honningkager, 
blev skiftet med en Efterslet 
af Frugter — lutter sjældne Sager. 



Fra to massive Sølvarmstager, 
hvis dristigt svungne Grene bar 
en Krans af gyldne Hængelamper, 
stod ud i Rummet, gullig-klar. 

en Stjærnetåge. 



»Milon, svarl 
Hvor bliver Gildets Dithyramber? 
Din Mund er tavs. Var Maden slet?« 



»Nu spøger du. Din Ven er træt.« 
»På Legem eller Sjæl?« 

»På begge.« 



»Se, se I — Sikuler, vil du række 
mig Skålen hist, min Øjesten! 
Spis kærel Figner fra Athen 1» 



Selv risped han et Par Oliven. 
Hans hvide, ringbesatte Hånd 
glimtede koldt omkap med Kniven. 



»En Krigsmand og en mødig Åndl« 

»Du, Eukritos, har gode Dage. 
Jeg rejste bort. For mange År. 
Mit Håndværk bød mig Stik og Sir. 
Og nu jeg finder, vendt tilbage, 
dig tryg på dine Fædres Gård.« 



»Og Gården skærmer?« 



»Den forskanser. 
Bag Mur og Væg er fi-edet Land. 
En husarm Mand er, trods sit Panser, 
for Skæbnens Stød en nøgen Mand. 
Dog klage, sømmer sig kun Tåber.« 



>Ja, Visdoms Most er sjælden sød« 



— af Sfettos-Eddiken han gød 
på sin Oliven nogle Dråber — 



»og næppe bør den nydes purt. 
Du overser dog helt, hvad surt 
en driftig Købmand tit må svælge. 
Og havde selv du kunnet vælge, 

£dv. Blaumiiller: Den store Strid. 2 



i8 
stak du da nu i Køb og Salgpc 

»Du véd, jeg havde intet Valg.« 

»Sandt, sandt! Din Fader — « 



»Nødig nævner 
min Tunge den, der mig forskød. 
Men såsom din mig Vejen jævner — 
hvor er min Fader?« 



»Han er død.« 



»Hvornår?« 



»Lad sel Såvidt jeg mindes, 
engang ifjor.« 



»Og Graven findes?« 

>Nys er du kommen den forbi. 
Man jordede hans Askerester 
hos Filosofen, hos hans Mester, c 



»Hans Dårskab, hans Filosofi?« 



»Forblev han tro.« 



»En evig Gåde.« 



»Så st9r de høje Guders Nådel 
Da hvad vi får af sund Forstand 
kun sjælden tjæner os til Både, 
forundes den os knapt — et Gran, 
der slipper op, før nogen tænker. 
Dårskaben mere rundt de skænker, 
vor Trøst og Hjælp i al Fortræd — 
den følger os til Gravens Bred . . . 
Men var Diogenes en Dåre?« 



»Du tvivler?« 



»Byen tvivler. Såre 

2* 

forskelligt blev hans Færd bedømt. 
Han var jo alt i levende Live 
på gode Veje til at blive 
for sin Afholdenhed berømt. 
Man frygtede hans skarpe Tunge, 
hans Utøj — begge Dele bed — 
dog søgtes han af gamle og unge. 
Selv Alexandros — c 



»Tak, jeg véd, 
hvad Skuespilleren, Tyrannen — < 

»Som du har tjænt — « 

»Mod hvem jeg stred — c 

»Ja sålc 



»En Heltegrav ved Stranden, 
et Tempel eller en Sygeseng — 
han tog sin Skueplads i Flæng.« 

»I Fjenden går man fejl ad Manden, 
Mig lyder denne Dom for streng; 

bag Rollen lued Handlebrynden. 

Men for Diogenes i Tønden 

betød hans Ord — en Ligemands — 

Theatrets Dionysoskrans. 

Han leved højt på dette Møde, 

som Rygtet bar fra Mund til Mund, 

og Staden satte, da han dø^e, 

som Monument en Marmorhund 

på Kynikerens Grav.« 

»Min Fader 
har rejst sig selv et nok så stort 
ved Stadens Sikyonter-Port 
og midt i eders egne Gader,« 

»Du tænker på dit Fædrehus?« 

»Som Vanrøgt længst har lagt i Grus.« 

»Du bygger det vel op ad Åre.« 

»Det Arbejd faldt mig næppe let.« 

»Men hvordan kom da denne »Dåre« 
ved eders Arne?« 

»Slet og ret: 
Min Fader købte ham som Slave 
på Torvet i Korinth.« 



»Og lod 
dig glædes ved hans Visdomsgave ?« 



»Hans Skidenhed var mig imod.« 
»Hans Undervisning var dog god?« 
»Du ser, hvad Frugter den har båret.« 
»Jeg håber ikke, jeg har såret — « 
Han smilte bittert. 



»Mindes du 
min Slægts ærværdige Herresæde, 
hvis Mure brød det gamle Stræde? 
For Porten famler jeg tit endnu 



^r^^^m 

i Drømme om de rustne Nøgler. 

Så går jeg rundt imellem Søjler, 

og nyder Havens Blomsterflor, 

dens sommergrønne Løvhangsmasser. 

Omsider ad et Sæt Terrasser 

bestiger Muren jeg mod Nord 

og ser den solbeskinnede Fjord, 

hvis skarpe Flimren Øjet stinger. 

Der flakker på dens hvidblå Spejl 

et Myldr af spidse Mågevinger — 

Lekaion-Skippemes Kuttersejl . . . 

Vendt hjæm igen! Fra fjerne Veje. 

Vendt hjæm til denne stolte Gård, 

hvis Rødder gror af Klippens Leje, 

min Fædre-Arv, mit Odels-Eje — 

jeg fæster den for Livsens År I 

Da, Ven, en Angst mig gennemrisler. 

Jeg vågner op. Blandt Skarn og Tidsler, t 



En Pavse. 

»Men Learchos blev, 
på Forhånd noget af en Særling, 
sin Pædagog en trofast Lærling ?€ 

»Skønt ingen Studier de drev. 

Først overrasked han min Fader. 
Hans Lurvethed og svinske Lader 
stod næsten latterligt i Strid 
med Husets fornemt fine Sæder. 
En Tidlang gjorde man sig Flid, 
forsyned ham med nye Klæder 
og tvang ham til at gå i Bad. 
Man prøved — ligegyldigt hvad. 
Han var og blev den samme Køter, 
der letted Benet, hvor han kom.« 

»På Trods. På Trods.« 

>En dum og tom.« 

»Måske. Men nu hans Herre?« 



»Født er 
til Gods og Guld vel ingen Mand, 
der altid skønned på sin Lykke. 
Min Fader var i dette Stykke 
som andre af hans Kår og Stand. 
Midt i et Hus, hvis arvede Pragt 
til Tider fyldte ham med Lede, 
forstod han Kynikerens Foragt. 
Og uden selv at gøre sig Rede 

for den Forvandling i hans Sind 
og Tankegang, der langsomt gjorde 
ham fra en Dadler til en blind 
Beundrer — den var let at spore 
for andre — tog han sit Parti: 
Han gav sin Mester, Slaven, fri.« 



>Og da Diogenes var havnet 
i Tønden?« 



»Blev han både savnet 
og dyrket. Næsten som en Gud. 
Så kom det store Sammenbrud. 
En Morgen fandt jeg Far i Pjalter, 
men sejerssæl i Husets Gård — 
han havde omstødt Arnens Alter! 
Forfærdet spurgte jeg mig frem. 
Og han forklared, munter, rolig, 
at han idag forlod vor Bolig — 
for Visdomselskeren var et Hjæm 
som for en Bindehund dens Lænke. 
Nu brød han sin. Blev Pinen kvit. 
Og Huset lod han Folket skænke. — 
Vort Hus! Det var dog også mit. 
Jeg var hans Søn. — Familje vejed 
som Fjer af Fugl på Visdoms Vægt. 

Han trængte til os, var vor Herre. 

Hans egne kendte ej til Tugt. 

Ved Issos slæbte jeg hans Kærre 

af Trængslen, hjalp ham selv til Flugt.« 



>Og lutter Nederlag du fejred?« 



>Vi tog dem af den bitre Nød. 

Og Æventyreren, der sejred, 

fik dog tilsidst en værre Død 

end Kongens, mellem Vin og Kvinder. 

Men ilde gik det. Det er sandt. 

Jeg selv — jeg havde tvende Fjender, 

som netop her hinanden fandt — 

Diogenes og Alexander . . .« 



»Forskellige. Men to Giganter.« 



»Du taler, rig, min Faders Mål. 
Dog selv på mit Erindrings-Bål 
de tvendes Skygger sammenvæves - 
mod begge kæmped jeg forgæves.« 

>Så lad os drikke Glemsels Skål 
i denne Nat af Vinens Kilde.« 



Og uden flere Ord at spilde 
han lod det røde Drueblod 
sin visne Kenderlæbe væde. 



Den anden fulgte, arm på Glæde, 
sin Vens Exempel. 



Begge lå 
og stirred ind i Lampeskæret. 
Da retted Eukritos sig i Været: 



»Hvad er det, Ven, du grubler på?« 
»På Livets Gang.« 

»Ej nem at granske.« 
»Men hvis man må?« 

1 

»Så dog en ganske 
for voxne Mænd — ufrugtbar Id.« 

»En Krigsmand har så megen Tid 
til Rådighed på Nattevagter.« 

»Og Livets Gang?« 

»Er mere dulgt 
end dejlig. Himlens høje Magter 
har aldrig Lykkens Mål forfulgt 
for nogen Mand, de stilled ene.« 

»Så kvistet! Og på alle Grene! 
Men hvor er Bias? Jeg har glemt 
at spørge efter, du at melde 
om denne fælles Ven, bestemt 
af Skæbnen dig til Våbenfælle. 
Ti, ikke sandt, I fulgtes ad 
på Skibet over Ægæerhavet?« 

»Vi fulgtes.« 

»Til den samme Stad?« 

>Til Sardes. Smuk og højtbegavet, 
han hurtig vandt sig Memnons Gunst.« 



»Som du.« 



>Å ja. I Krigens Kunst 
var han dog mig langt overlegen.« 



>Men eders Venskab stod som Egen 
urokket, fast?« 



»Indtil hans Død.« 



»Død altså?« 



»Ja. 



»Falden i Slaget? 
På Flugten efter Nederlaget?« 



»Nej, myrdet i sin Seng.« 

Der brød, 
da MUons Læbe var forstummet, 
en Gysen frem i begges Sind. 
Mod alle Vsdgge voxed Rummet 
sig øde bort fra Lampens Skin. 
Og udenfor, i Nattens Vind, 
lød stønnende som Vand for Slusen 
de høje Poplers mørke Brusen . . . 



»Hvem øved dette Niddingsværk?« 

>Der blev forskellige Navne nævnet.« 

»Det rette?« 

»Kendte jeg.« 

»Og stærk 
har Milon, du — « 

»Bias er hævnet.« 

De tav en Stund. Da tog påny 
henkastende Eukritos til Orde: 



»Du bliver dog i denne By?« 



»Her fik jeg aldrig Lov at jorde 
min Fortid. Og det må jeg, Ven I 
I Morgen søger jeg bort igen — 
jeg har min Hest, mit gode Værge.« 



»Og så? Hvor agter du dig hen?« 
»Jeg drager til Arkadiens Bjærge.« 
»For dér?« 



»I Fred at slå mig ned 
etsteds, hvor ingen Sjæl mig kender.« 



»Med Hyrderne til Omgangsvenner! 
Forfrisket ved den Duft af Sved, 

der står af deres Fåreskindspelse ! 
Tilvisse ligner du« — han lo — 
»din Fader.« 



»Ensomhedens Ro 
vil skænke mig min tabte Helse. 
Men det er silde. Kan jeg bo 
hos dig i Nat?« 



»Hvor vil du spørge!« 



Han kaldte. Bød en Slave sørge 
omhyggeligt for Husets Gæst. 



»Ved Zeus! En såre travrig Fest, 
forstemt af falske Ungdomsdrømme. 
Dog må du end et Bæger tømme. 
God Lykke blandt Arkadiens Fæl 
Og skænk din Ven i Ny og Næ — 
han er som du en enlig Stakkel — 
en Brodertankel Nu Godnat!« 



De skiltes. 

Milon, overladt 
til Slaven, som med løftet Fakkel 
i Spidsen gik, fandt hurtig Vej 
til Gæstekamret ud mod Haven. 



På Kamrets Tærskel standsed Slaven. 



Bag Milon Trin. Han så sig om. 



Et pur ungt Pigebarn, der kom. 
Og med en Rosenkrans om Panden 



Et Nu betragted de hinanden. 
»Hvad vil du mig?€ 



Den Dragt, hun bar 
af havblå Silke, gennemsigtig 
og tynd som Flor, gav forlods Svar. 



Hun bøjed sig: 

»Hvad jeg er pligtig. 
Forkorte Natten for dig. c 



»Gå le 



Hans Røst var mild. Forundret så 
hun på ham. 



»Gå! Jeg bruger dig ikke.« 



Med Trællen vexlede hun Blikke. 
Der lured Spot i Øjets Spil: 



»Måske fortryder du. Jeg vil 
for alle Fald på Tærsklen ligge.« 



Han trådte ind. Trak Døren til. 
Og smed sig afklædt på sit Leje. 



Og Søvnen lukked Ørets Veje 
for Nattevindens Suk og Sang, 



37 

for Afrodisions Bækkenklang 
og Tempelgildingernes Skrigen. 



Den næste Morgen fandt han Pigen 
på Tærskelstenen dybt i Blund, 
med slappe Træk og åben Mund. 
De visne Rosers brustne Vinding 
var sunken skæft i venstre Tinding. 



III. 

I Arkadiens Bjæi^e. 



Fra Kystens grønne Agerland, 
hvis unge Vin i lange Rækker 
bag Hegn af stive Tjørnehækker 
lå hyppet ud for Solens Brand, 
drog Milon langsomt over brede, 
forblæste Kuller, gennem Skår, 
hvor Elven slurfed strid og hård, 
midt op i Fjældenes Vilderede. 

Blandt flere fulgte han en Sti, 
der, tiltrådt kun af Hestehove, 
på Højden bar og udsigtsfri, 
i Faldet kløved mørke Skove, 
hvis ranke Fyrrestammer stod 
som Piber i en Hyrdefløjte. 

Mens Hesten skridted Fod for Fod, 
lod Milon agtsomt Blikket føjte. 



Det skarpe Lys, der lodret gød 
sig ned i Stiens Pløjningsfiire, 
fordoblede dens Skumringsmure. 
I Væggens Fuger svam en blød, 
violblå Røg, som fra en Mile; 
og gennem Dampen Stråler brød — 
en gylden Regn af blanke Pile, 
der tændte, hvor de gik til Hvile 
i Bundens Nåle, Glød ved Glød. 



Et Fugleskrig ham overrasked. 
En Ørn, hans Hovslag gjorde sky. 



Den flygted. Store Vinger basked 
i Tykningen. 



Da lød påny 
et Skrig. Men fjæmere. Nu svulmed 
dens Bryst af Ensomhedens Fryd. 

Ja, Ensomhed var god. Den dulmed. 

Forstummet hver en fremmed Lyd. 
Tilbage Skuret kun af Hoven 
og Sadlens Knirken, Hestens Prust. 
Et Vindstød jog igennem Skoven — 
et skarpt og køligt Tindepust, 
der Fyrrerne omkring ham vakte. 
De gøs og gabed kuldskært. Strakte 
sig dorsk. Og sank igen i Blund. 

Så bar det nedad for en Stund. 

Den skumle Barskov veg tilside. 
Nu f6r han gennem Egelund. 
Mod Forårshimlens mælkehvide, 
solblændede, luftløse Bund 
stod skarpe Rids af nøgne Kviste, 
hvis Knopper tøved med at briste, 
tålmodige af Hundredårs Ro. 
Men under Egens tomme Kroner 
på Græssets Vuggebolster lo 
og sprælled komblå Anemoner, 
svovlgule Primler og en Flok 
Violer, Klokker og Ranunkler . . . 
Og på dem alle lange Lok 
af Sol, så Blomsterøjet iiinkler . . . 

Men Skoven slap. Og Milon red 
på glatte Pynter, Regnen sled, 
på åbne Rev, hvis nøgne Rødder 
den unge Vår på valne Fødder 
i Blæst og Kuld gik udenom — 
på Skrænter, hvor den aldrig kom. 
Når Stien slog for vide Buer 
omkring en langstrakt Klippeknold, 
en Styrtning høje Kalkstensskruer, 
gav Milon Skæbnen sig i Vold — 
med Opbud af de sidste Kræfter 
kløv han tilværs blandt Grus og Sten, 
mens Hesten møjsomt humped efter 
på stive, kodesprængte Ben. 
Når Mand og Dyr så, begge våde 
af Sved, omsider Tinden nåde, 
hvor Brisen kold til Marven skar, 
blev Milon overalt det samme 
barbarisk skønne Landskab vår. 



Et Virvar af forrevne Kamme, 
der knytted Knuder, rejste Skel. 
Foroven goldt og vejløst Fjæld 
med grå og brunlige Farvetoner 
og trindtom tårnet op til Brær, 
hvis Isser stod med blanke Kroner 
af smeltet Guld i Solens Skær — 



42 

på Mile synlig, stolt og ene, 
i Vest det sagnrige Kyllene . . . 
Forneden Krat og blåsort Skov, 
hvor halft udvisket Stien grov 
sin smalle, hvide Bølgeskure. 
På Bunden mellem Fjældets Mure 
en oversvømmet Dal, en Sump, 
hvor Vandet stod som i en Gryde, 
blankt, roligt, uden Liv og Lyde. 
Midtfjælds, henkastede på Slump 
blandt Stenens øde Skærgårds-Masser, 
en Krans af grønne Græs-Terrasser 
for Kvæget, med en enkelt plump, 
af Bjælker tømret Sæterhytte — 



han nikked: Ly for hjæmløs Mand. 



Da Solen sank bag Bjærgets Rand, 
opsøgte Milon med sit Bytte — 
to Bjærgkaniner og en And — 
en sådan Rønne, dybt forstukket 
i Skrævet af et Vinkelfjæld. 
Først åbned han for Indelukket, 
hvor Gedehyrderne ved Kvæld 
drev Hjorden ind, og hvor et Væld 
krystalklart lod sin Tunge spille. 

Her kunde Hesten, om den vilde, 
få Tørsten slukket, gå på Græs. 
Selv sanked sammen han et Læs 
af Strå og Lyng og visne Grene, 
brød Bolten ud af Klinkens Skål 
og tændte op et vældigt Bål 
på Arnestedets sværtede Stene. 



Hans Mundforråd blev hentet hid, 
den lille brune Vildand plukket 
og på hans Klinge som et Spid 
forsigtig gennem Flammen trukket. 



Den spruded under Dryp af Blod 
og Fedt, der smelted ud i Luen. 
En Stegeos og Stank af Sod 
fra Loftet fyldte Bjælkestuen. 



Han sparked Døren op og lod 
sit Måltid have gode Veje. 



I Krogen pusled han et Leje 
af Fåreuld og smed sig mæt 
med Fødderne mod Bålets Emmer. 

Han nød at strække sine Lemmer. 



Men udenfor stod Mørket tæt. 
Det grov sig op fra Bjærgets Rødder 
og stimed gennem Kløftens Skår. 
Et sælsomt List af tyste Fødder! 
De spøgte rundt i Foldens Gård, 
hvor Hesten flintred sine Hove . . . 



Han stænged. Prøved på at sove. 

Men Mørket havde vundet Spil. 

Det smutted ind, da Døren luktes, 

gled frem fra Væggen, voxed til . . . 

Og medens Flammen langsomt sluktes 

og Gløderne til Aske frøs, 

gik slunkne Skygger grådig løs 

på Bålet, som i Hungers-Kummer . . . 

Omsider faldt han dog i Slummer. 

Men af og til i Nattens Løb 
f6r Milon op og hørte Lyde, 
der bulnede som Korn i Støb 
og bragte Blodet til at syde. 

De færreste kun han kunde tyde. 
Dog skælnede han Glam af Ræv 
og Ulvehyl — men begge fjærne. 
Om Hesten vilde Folden værne . 



Og Søvnens støvgrå Spindelvæv 
blev atter draget for hans Øje. 



Ved Daggry næste Morgen stod 
han foran H3rttens Dør og lod 
sit Blik igennem Luften pløje. 
På Tinden af det kæmpehøje 
Kyllene Solens Morgenblod, 
der flammed rødt som fra et Alter. 
På Bjærgene, der rundtom lå, 
en gylden Kant. 1 Fjældets Spalter 
den årle Dagnings dunkle blå. 



Og Milon, tabt i hvad han så, 
beslutted for en Tidlang rolig 
at opslå her sin faste Bolig. 

To Måneskifter snegled midt 
i denne Ørkenfred, hvis Dage 
flød forskelsløse ud i ét . . . 



Om Morgnen red han ud at jage 

og tumled sig da vidt og bredt 

på Trappeskrænters åbne Svale, 

i Skovens Dyb, i trange Dale, 

hvor Elven skar sig frem med Brus 

og Bulder mellem høje Banker 

af kratbevoxet Affaldsgrus. 

Tit gjorde han sig falske Tanker, 

om hvor han var og hvad han så. 

En Pynt, der skød sig frem påskrå 

og lukked Kløften som en Gyde, 

forsnævred kun et Krinkelpas, 

der munded på en Højfjældsslette. 

Alt skifted uophørligt Plads. 

Og for at finde sig tilrette, 

blandt Fjældets Kæmper selv en Dværg, 

besteg han da et ensomt Bjærg — 

omkring ham lå med åbne Fløje 

og uden Tag et Stenpalads, 

hvis Labyrinter jog hans Øje. 

Kun spredt og sparsomt Dyreliv. 
En Stenged, sky og rap på Foden. 

En enkelt Bjørn. 



Den drak af Floden 
og tramped rundt i Breddens Siv. 



Med den gad Milon prøve Kræfter. 
Han sneg sig frem med sænket Spyd. 
Men Bamsen fanged Fodtrins Lyd. 
Den lusked af. Han satte efter . . . 
Da skifted den med ét Taktik. 
Med en forbitret Brummen gik 
den oprejst sin Forfølger imøde. 
Han så dens lumske Øjne gløde 
og Fråden drive af dens Mund. 
Omsider kom den gunstige Stund. 
Et Spring. Et Stød. Og Spydets Klinge 
sad dybt i Bjørnens lådne Bringe. 



Han tog dens Skind. Hug Skanken fri 
af Dyreskroget. Den var mager. 
En Bjørns, der nys forlod sit Hi. 
Den øged dog hans Forrådslager, 
hvor Dagen sjælden lod en Rest — 
han læssed Byttet på sin Hest. 

Tilsidst blev Milon kendt med Egnen, 
han får den randt i Sol og Blæst . . . 

Men så en skønne Dag kom Regnen. 

Den drev som Væden af en Svamp. 
Den skummed ned ad Bjærgets Sider 
og hylled Kløfterne i Damp. 
Drog Skyerne så laft til Tider, 
at Milons Hytte selv lå tør, 
blev fængslet i den åbne Dør 
han Vidne til, hvordan i sære, 
forvredne Former frem de jog 
som trodsigt stormende Tågehære, 
der splittedes mod Klippens Bryn. 
Forbi hans Øjne f6r et Lyn. 
Og op af Fjældets dybe Graber 
skreg Tordnen som fra tusind Struber. 

Ved Aftentid, da Luen sang 
og snurred i de våde Grene, 
sad Milon mørk. 

For første Gang 
i Bjærget følte han sig ene . . . 



^ , ■ ■— 



49 
De næste Dage samme Vær. 



Han lå som fangen i en Snare. 
Det var umuligt, selv med Fare 
for Livet, at forny sin Færd, 
den vante, mellem bratte Fjælde, 
hvor Stormen rased i sin Vælde 
og Tågen stod så tyk som Grød. 



Med Hytten havde han sin Nød. 
Bestandig gik der Hul på Taget. 
Den gennemblødte Græstørv skred 
og blotted Bjælke-Underlaget. 
Han måtte i sit Ansigts Sved, 
før hele Kagen rutsjed ned, 
belaste den med svære Blokke. 



Men selve Boden lod sig rokke. 
Det braged i dens Tømmerstokke, 
når Stormen gennem Kløften brød. 
I Nattens Mulm og Mørke lød 
det stundom for hans skræmte Sanser, 
som tørnede en Mand i Panser 
mod Bjælkevæggen med et Drøn, 
så Splinter sprang af Fugens Frøn. 

EdT. Blaumtiller : Den store Strid. 4 



50 

Og Milon vented på sit Leje, 
at Stormen næste Gang, den kom, 
slog Væggen ind, rev Hytten om, 
for derpå med sin Kost at feje 
en Bunke Bras, et Menneskekryb 
fra Klippen ned i Svælgets Dyb. 



En Aften, mens han nytted Varmen 
fra Bålets røde Emme-Rest, 
fornam han midt i Stormens Larmen 
de trætte Hovslag af en Hest. 



En Mand, der kom. Måske en Gæst, 
der fjæmed Ensomhedens Byrde I 



Han åbned selv. Og trådte ind. 
En skægløs, ung arkadisk Hyrde. 



Han smed sit våde Fåreskind. 
Så trykked de hinandens Hænder: 
En Lykke, at han var nåt hid! 

Men Milon stak en Brad på Spid. 
Og mellem Gæstens friske Tænder 
forsvandt den snart til sidste Bid. 



De prated om den varme Aske 
og drak en landlig Styrax-Vin 
af Skopas', Hyrdens, Læderflaske. 



Midt under hented han et Skrin, 
hvoraf han fremtog alskens Sager, 
han havde med sig fra Korinth: 
En Sølvstob, gyldne Bæltehager, 
en Ring med brunrød Hyazinth — 
en Gave til hans Søster, Laris . . . 
Han smilte: Rig som selve Paris! 
Skønt ingen Guddom var ham huld. 
Det hele Tusk for Vintrens Uld . . . 
Og så endda af Drachmer blanke — 
han rasled med dem — Pungen fuldl 
Nu for han — ikke til de kranke 
og gamle, hvem hans Hjæmmeby 
for Somren gav nødtørftigt Ly — 
men til de åbne Sætervange, 
hvor der var bedre Græs end her 
og Forårssol og Fuglesange . . . 

De glemte begge Vind og Vær. 
Og Skopas blev der tvende Dage. 



Men Milon fik ham såre kær. 
Og da hans Yndling vilde drage 
påny en Morgenstund afsted, 
gad ene ej han sidde tilbage. 



Han sadled op og fulgte med. 

IV. 
Sæterbyen. 



De red og red. Til Mørket faldt. 



Foran dem Fjæld. En Kæmpeknude. 
Men Kvældens Stjærnehær var ude 
og Skopas vejkendt overalt. 
Når Hest og Rytter holdt sig vågen, 
hvor Stien sank i Skov og Krat, 
så fandt man sagtens op før Nat. 



De skred i Vej. Men da kom Tågen. 



Først spæd, som Anden fra en Mund. 
Så stivned den for Aftenkulden, 

blev hvid som Damp og tyk og ulden 

og vælted sig fra Slugtens Bund 

til midtvejs op mod Fjældets Tinde . . 



De snubled Hesten frem i Blinde. 
En langsom og en vovsom Dans I 
På Siden af dem lå en Krans 
af bratte, a%rundsdybe Kløfter, 
der gabed, som den åbne Grav. 



Hvis Tågen lettedl Derom gav 
dog Nattens Timer ingen Løfter. 



De måtte vel — et sidste Håb — 
hvis de holdt Pinen ud som Helte, 
nå op hinsides Tågens Bælte. 

Da stejled Skopas med et Råb. 



Fra et usynligt Elveleje 

steg kolde Drøn af styrtende Vand! 



Ved Zeus! De var på gale Veje I 

Men intet Valg på slig en Rand. 
De var der. Og de skulde Resten. 
For trangt til her at vende Hesten. 



Dog Lykken er den kække god I 
Og fremad bar det Fod for Fod. 



Hvor langt mon Stien vilde række? 



Var her en Sti? 



Kun Elvens Dur. 
Den larmed som en Bjørn i Bur. 



De skridted samlede og på Række. 
Snart tørned de mod Fjældets Mur. 
Snart åbned Stenen dem en Sprække. 
Måske et Pas! De jubled begge 
og stred sig frem blandt våde Skyr, 
til Loftet drev dem ned i Panden — 
en lukket Krypt, hvor deres Dyr 
i Mørkerædsel bed hinanden. 

Omsider Milons Tålmod brast: 
Nu var det bedst at holde Rast, 
til Dagen skød sin første Rosel 



Da plumped de i Vand. En Mose! 
Af Dyndet stod en rådden Stank. 
Og Hesten under dem sank og sank. 
Her var nok lovlig dybt til Bunden. 
Men kort kun til den lave Bred . . . 
Tilbage! Ryk! De brugte Munden. 
De vrikked Hestens Hals af Led . . . 
Forgæves! De hang fast i Grunden. 



Her drev en Gud sit Koglespil. 
Før Daggry slap de ej af Sivet. 
De fik vel prise Lykken til, 
ifald de bare bjærged Livet. 



Men Nattens Gang var tung og sen. 
Den svære Tåge rev for Brystet, 
og Kulden skar til Marv og Ben. 
Af Feberskælven gennemrystet 
holdt hver for sig en ensom Vagt. 
Skønt Grander skiltes de af Disen. 

Et tænderhakket Ord brød Isen. 

»Hvor gir det?> 

»Kulden er jo hård.« 

»Pas på, du rører dine Lemmer!« 

I Mørket døde begges Stemmer. 

En Time efter: 



»Vandet nir 
mig op til Foden, væder Bladet.« 



»Så stik den ej for dybt i Badet I 
Medmindre Sædet gør dig dvask. 
Ti hvad der sker, det må vi love 
hinanden, at vi ej vil sove!« 



Langt ud på Natten lød et Plask. 

Milon f6r op: 



Af Hesten falden I 
Nu drukned vel den arme Knøs I 
Selv sad han her. Slap ikke løs I 



Han lytted spændt. Men ingen Kalden. 
Kun Skvulp og Gurglen. Milon gøs: 
En synkefærdigs sidste Rallen? 



»Skopas I < 

»Javel I € 

»Forvar dit Liv le 
En Latter klang. 



»Af Kulde stiv 
beslutted jeg at prøve Lykken. 
Jeg smed mig ned af Hesteryggen, f 

>Du taler fjærnt. Hvor er du Mand?« 



>Ja gæt engang! Jeg er i Land. 
Men du må blive. Sæggen gynger. 
Du går tilbunds. Din Rustning tynger.« 

Og først da Gryets Stråle brød 
en flosset Rift i Tågens Dække, 
stod frelste de på Bredden begge. 

De løse Heste lod til Nød 

ved Tøjlen sig af Mudret trække. 



Der skinned Sol i Bjærgets Li. 

De fandt den gamle Ridesti 

og entred møjsomt op til Toppen. 



Men Kulden stak endnu i Kroppen. 
De frygted Værk og varigt Men. 
Og Hestene trak på deres Ben . . 
På den Vis kom de ingen Vegne. 

Så faldt de ned på deres egne 
som heller ikke duede stort. 



De havde intet Måltid gjort. 
Hvad hjæmmefra de med sig bragte 
af Rejsekost, var alt fortært. 
Den hårde Stigning matted svært. 
Den unge Dagssols Stråler bagte. 
Og Bjærgets skarpe Højlands-Luft, 
der krydret, tung af Urters Duft, 
var liflig nok for madfør Jæger, 
den blanded dem et Morgenbæger 
af sød og stærk, men farlig Vin . . 



De måtte sætte sig og hvile. 



Dybt nede så de Brisen spile 
og splitte Tågens hvide Lin, 
hvorunder Kløften lå begravet. 
Som faste Øer steg af Havet 
de lave Tinders skygrå Krans. 
Så fænged én for én, bestrålet 
af Solens Blik, tog Guld og Glans 



Men frem påny! De glemte Målet. 

Højt op på Formiddagen vandt 
de Bjærget over, dødsenstrætte. 



Foran dem lå en Højfjældsslette, 
hvis Grænselinjer steg og svandt 
for Blikket under Sneens Skyer. 



På Sletten spredte Hyrdebyer. 
De spidse Hytter, kuplede, små, 
stak op af Fjældterrassens Gruber. 



De var af Strå og ligned Kuber. 



Men Skopas peged, fuld af Fryd, 
på en af disse Byr — hans egen. 



De fandt den øde. Hver en Lyd 

af Folk og Fæ var fra den vegen. 

På Fælledtomten ej en Sjæl. 

I Malkepladsens Indelukke, 

bag flettet Ris og Gærdepæl, 

en henslængt Spand, en væltet Krukke 

Fra Sol gik op» til Sol gik ned, 
var tomt og dødt på disse Steder. 



Hvorom nu Skopas gav Besked, 
mens gennem Lejrens trange Stræder 
han, fulgt af Milon, muntert skred. 



Omsider. Dette var hans Hytte. 



De trådte ind og så sig om. 
Og Milon tænkte: Dårligt Bytte I 
Den Bjælkebod, hvorfra de kom, 
var mer anselig — større næppe, 
men Væggen stejl og Rummet helt. 
Den her var som en omvendt Skæppe. 
Dens mørke Indre tilmed delt 
i tvende Hælfter ved et Tæppe. 



Men altfor sløv og uoplagt 
til sine Indtryk at forfølge, 
lod Hvilen, længe ikke smagt, 
han sine Lemmer gennembølge 
på Fåreskindet, mens hans Ven 
rumstered rundt i Oplagsskuret, 

bar Surmælk ind, forsvandt igen 
og gæstmild plyndred Fadeburet 
for Spegekød og Ost og Brød. 



Men ovenpå var Søvnen sød. 



Den nærmede sig først den unge. 
Han sov med Bidden i sin Mund. 



Før Milons Øjenlåg faldt tunge 

og trætte til, lå han en Stund 

og lod sit Blik i Rummet flakke. 

Ti knapt og trangt — man tog tiltakke 

med mindre, blot man havde Fred 

for Bid og Nag af onde Minder — 

en ensomt boendes værste Fjender. 

Desuden — der var noget ved 

den lille Hytte — Ordet svigted — 

en Ro og Orden, der forpligted, 

et nænsomt Flyt på hver en Ting. 

Hans Tanker famled rundt i Ring. 

Da blottede et Smil hans Tænder: 



Kort noget som af Kvindehænder. 

Han vågned ved en hæftig Larm, 
betragted, støttet på sin Arm, 
sin Rejsefælle — Skopas slumred — 
og gik til Døren. 



Sent. Det skumred. 



Fra Malkepladsen Støjen kom. 
Ti var den før, om Dagen, tom, 
nu bugned den af Liv og Røre. 
En Strøm af Geder. Nok at gøre 
for Hyrderne, hvis Pligt det var 
at få dem drevne ind i Folden. 
De skejed ud, sprang over Volden 
og plumped ned i fyldte Kar. 



En enkelt Synder bed i Græsset. 



Men indenfor stod Flokken presset: 
Et kruset, mørkt, uroligt Vand 
af glansfuldt sorte Silkerygge. 
På Knæ foran den dybe Spand 
og stundom med en Hampeløkke 
om Hornet på et Dyr, der stred 

Og sled og stamped for at slippe, 
lod travle Kvinder Mælken strippe. 
Og op af dette Virvar steg 
en blodrig Støj, hvis Pulse dirred, 
af Dyr, der bræged, Kar, der klirred, 
af Mennesker, der lo og skreg 
og skændtes efter Trang og Evne. 



Men Milon så og lytted ti). 
Han fandt Behag i dette jævne, 
troskyldigt muntre Skuespil. 



Det led mod Enden. Pladsen tømtes. 
For Hjordens Nattevagt en Krog 
i Indelukkets Udkant rømtes, 
og Mælken slæbtes bort i Åg. 



To fyldte Spande. Tunge, tunge. 



Men Kvinderne, der bar, var unge. 
Det faldt dem som et Legeværk. 
De ftilgtes frem i kiltret Særk, 
med ranke Skuldre, stejle Nakker. 
En enkelt kejtet Eftersakker 

blev passet op og puflFet, klemt, 
så Mælken sprøjted hvide Sjatter. 



Og Klyngen spredtes under Latter. 
Hver styred Kursen hjæm til sit. 



Men Milon stod endnu og glaned. 



En ung, høj, kraftig Pige baned 
med vågent Blik og støtte Skridt 
sig Vej imellem Lejrens Hytter. 



Og gimrende et Måneds-Kid 

sprang efter gennem Skam og Pytter. 



Hun nærmed sig. Hun styred hid. 



Da standsed hun og mønstred Manden, 
den fremmede Mand i Hyttens Dør. 



Mens Kiddet labed løs af Spanden. 

Hun traed ad det: 

»Ikke rørl« 

Og kasted Åget. 

»Hvis du trøster 
dig til at stjæle Mælk igen . . .« 

Da viste Skopas sig: 

»En Ven I« 

Han nævned Milons Navn. 

»Min Søster! 
Som Dugg og Brise. Karsk i Ånden.« 

Hun lo og rakte Milon Hånden. 



V. 
Hyrdens Stier. 



Der gik et Par for Hyttens Gæst 
i Løndom pinefiilde Dage. 
Fra Sumpen sad en hidsig Rest 
af Feber i hans Blod tilbage. 

For sine Venner ej at plage 
fortav han dem, hvor træt og slet 
tilpas han var af Sot og ..Onder. 

Og Tavshed faldt ham grumme let. 
De sås jo kun de færreste Stunder. 



Om Morgenen, før Sol stod op, 
mens Febren rysted Milons usle. 



^n|m^^i^^^-q[i^«>l4jff 11 j u m I .^^^s,^,,^^^,^^ m^ss^ 



69 

koldsvedte, kraftesløse Krop, 

begyndte Laris alt at pusle 

bag Tæppet, hvor hun havde sit 

beskedne Skjul ved Nattetide. 

Så slog hun Forhænget tilside 

og smøg sig frem med lette Skridt 

forbi dem begge, åbned Lågen, 

forsvandt og kom — han vented vågen 

først langt om længe hid påny. 

Fra Badet. Frisk. Og med en Sky 

af Sal veol jens Duft i Håret, 

hvis blanke Bølger rulled ud 

fra Nakken gennem Skulderskåret, 

ravnsorte mod en solbrun Hud. 

Hun vækked Skopas, rydded Felden, 
og bragte alt i Dagens Stand. 
Så f6r de bort til Sætrens Rand 
og vendte ikke hjæm før Kvælden. 

Han blev i Hytten på sit Leje, 
mens Sygen som en Flyvepest 
faldt over ham og tog på Veje. 
Ved Helse tilså han sin Hest 
og slikked Sol i Indelukket. 

Om Aftnen havde han det bedst. 

Så blev i Samling spist og drukket. 
Hver Mundfuld kostede ham Strid. 
Men nøgtern trængte han til Føde — 
og Tølper den, der lod sig nødel 
Ved Bålet gjorde han sig Flid 
de tvendes Søskendprat at følge. 

Men Sot er Hvermand ond at dølge. 

En Dag kom Laris tidlig hjæm 
og fandt til Hagen ham begravet 
i Skindet, skælvende og myg. 

Hun studsed, spurgte: 

>Er du syg?« 



Af Tænderklapren oversavet 

og lidt forknyt lød Milons Svar: 



»Jeg tror det næsten.« 

»Og det har 



■^^iWiSS'^SB 



71 

du skjult for os?« 



»Sligt går vel over.* 



»Mon det, når intet bliver gjort? 
Dog hjalp din Snildhed ikke stort. 
Jeg sover fast, den Tid jeg sover — 
min Nat er her just ej for lang. 
Dog lå — som sket — en enkelt Gang 
jeg vågen, har jeg hørt dig stønne. 
Om Morgnen fandt jeg dig i Sved. 
Din Tilstand var da let at skønne.« 



Han smilte skuffet. 



»Men jeg véd 
en kraftig Urt, som Pulsen stiller. 
Lig rolig I Ingen dumme Griller! 
Jeg finder snart dens Voxested.« 



Hun løb og kom tilbage med 
en Håndfuld speger, filtgrå Bynke. 

>Se, Milonl« 

Hun lod Hånden synke. 

»Hvad tror du? Artemisial 
Nu er du ikke mer at ynke.« 

Hun tændte op. Gik til og fra. 
Slog Vand i Arnens Lænkegryde 
og keg på Milon. Men i Smug. 
Fra Kullene små Spragelyde . . . 

Så satte hun sig ned på Hug 
og plukkede de lådne Knopper, 
der dufted krydret, i sit Skød. 



»For skrantne Krigsmænd skrappe Supper! 
Og bittert mod den bitre Dødl« 



Han måtte smile. Som det lødl 
Den bitre Død på denne varme 
og friske Mund, hvis Læber sangl 
Og feberblankt hans Øje hang 
ved Pigens Hænder, hendes Arme, 



73 

der gnistred mørkt af sorte Dun, 
ved hendes faste Bryst og Skuldre 



Men Arnepladsen blev for lun, 
og Vandet gav sig til at buldre. 
Hun sanked op de runde Gryn 
og kasted dem på Kedelbunden. 



»Se sål« 



Han fik en Skål for Munden. 



»En dygtig Slurk! Du skyder Bryn?« 



»For hed!« 



»Ja sådan skal den være! 
Hvis ikke, gør den ingen Gavn.« 



Hun måtte knælende næsten bære 
hans Hoved oprejst i sin Favn . . . 



74 

»Drik ud til den Gudindes Ære, 
der gav en Bjærgets Urt sit Navn I« 



Og Milon søbed Bundfaldsslatten, 
til Ånden slap og Sveden sprang. 



Men siden faldt han i en lang 
og rolig Søvn for hele Natten. 



Han vandt sin Førlighed påny. 
De gamle Kræfter kom tilbage. 
Nu hang han ej de lyse Dage 
i den forladte Sæterby — 



han var igen begyndt at jage. 



Det hændte stundom, når han krøb 
omkring i Bjærget med sin Bue, 
hvor BUkket havde åbent Løb, 
at Vidden fristed med et Skue, 

der tvang hans Jægerfod istå: 

En Hjord, der græssed op i Lier, 

hvis grønne Flader, hvide Stier 

tog dunkel Lød af Luftens Blå. 

De vimse Geder hang som Bier 

i Sværmetiden, klumpede ind 

mod Skrænten — midt i Solens Skin, 

der faldt på deres sorte Rygge, 

en legemløs, urolig Skygge . . . 



Han keg med Hånden over Bryn 
og trode tit — en Afstandskender — 
at se et Glimt af sine Venner. 
Men Fjærnet trodsed dog hans Syn — 
for bredt de skillende Kløfters Leje . . 



Så tråd han sine egne Veje. 



I Reglen kom han tidligst hjæm, 
med et og andet Vildt, han fælded, 
og brased op, så Røgen vælded 
i Bølger gennem Loft og Lem. 
Hans Værtsfolk bad ham fare frem 
med mere Læmpe, når han røgted 
sit Bradspid — Hytten var af Strå. 

Men Væggen klinet! Milon frygted, 

så tørvetykt, som Leret lå, 

fra Stegebalet ingen Våde . . . 



Han råded. Og de lod ham råde. 

Hans Iver havde dog sin Grund: 
Han vilde tjæne dem som Skytte. 
Ti Mismod greb ham mangen Stund. 
Han syntes ej, han gjorde Nytte. 
Så slog han på, han vilde flytte. 
Kun flytte. Hvorfor drage bort? 
Om langt han stævned eller kort, 
han kunde intet Hjæmsted finde. 
Men dersom Stammen gav sit Minde 
og skænked ham fuld Bygderet, 
så rejste han en Våning tæt 
ved Vennernes. Det vilde give 
dem bedre Plads og mere Ro . . . 

På Gæstfrihed så ringe Tro I 
De bad ham begge dog at blive. 



Nu jal Det vilde han nok helst. 
Men for at sidde her med frelst 

Samvittighed og ej til Byrde 

for dem, der gav ham Hus og Ly — 

han duede sagtens ej til Hyrde — 

påtog han sig med en ham ny 

og uvant Rastløshed at bære 

sin Arbejdspart. De skulde lære 

at se i ham ej blot en Gæst — 

det baded alle Parter bedst. 

Hans Stilling vilde ellers trykkes. 

Men kunde det nu også lykkes? 

Han var og blev en fremmed Fugl, 
for pansret for en fredfuld Rede, 
for plump for dette Spurveskjul. 
Vel fyldte Verden ham med Lede, 
den bød de bedste uslest Kår; 
dens Glæder — å han savned ingen! 
Men Vær, det gav den under Vingen. 
Og hans var voxet, trods de Sår, 
der, aldrig lægte, endnu drypped; 
i Bjærgets Luft med Ørnefang 
den som i åbent Hav sig dypped — 
men Hytten her blev den for trang. 

Og dog, han vakled mangen Gang. 

Hvad bragte ham på denne Tanke? 

For trang? Var da hans Venner små? 

Af Ydre ikke. Den, der så 

den stærke Skopas med hans Manke 

af ravnsort Hår, faldt næppe på 

at kalde ham en Spurv. Og Søstren, 

hans Plejerske, der blev ham Trøstren 

i Nøden — selv så frodig, sund 

og blomstrende og bred om Barmen — 

hun slap da netop gennem Karmen. 

Men ringe dog af Ånd, i Mund, 

i Tankesæt? Å ganske modsat I 

De røbed god og gammel Slægt, 

og Bjærgets Mål, et ru og rodsat, 

gav deres Ord en egen Vægt, 

Men ikke den, der gør dem tunge. 
De grode op af Fjældets Bund 
som Tjørneblomster, enkle, unge. 
Hans egne skød af dyrket Bund. 
De fyldtes fra en Undergrund 
af dyb og smertelig Erfaring 
som i en Gartners Urtebed — 
blev dobbelte . • . 

Han standsed ved 
den sidste Forskel som Forklaring. 

£n sildig Kvæld i Hyttens Læ. 



Længst inde Laris. Tavs og tynget. 
Hun sad med begge Arme slynget 
omkring de højt optrukne Knæ. 



Og Milon på sin Brix af Træ. 
Han dukked sig for Væggens Bue. 



Fra Døren faldt en Skumringslue 
på Pigens hvide, uldne Særk. 



For Bortens stukne Slyngeværk 
to brune Fødder kom til Skue. 
De plantede sig Vrist om Vrist 
med Tær, der grov sig ned i Felden. 



Kun Ja og Nej. Med Pavsers Frist. ^ 
En dyster Stemning trykked Kvælden. 



De savned Skopas. 

Han, hvis Spøg 
og Kagl om Hjordens Vel og Vånde 
til Hverdagsbrug dem holdt i Ånde, 
var hos en Nabo på Besøg. 



Og Laris, der som Husets Datter 
blev Gæsten tro, fortrød det nu. 



Da brast hun pludselig i Latter: 
»En sær og sælsom Stridsmand dul» 
»Hvordan?« 



»Du gik i flere Dage 
med denne Sygdom — « 



»Som din Kunst 
dog gjorde til en stakket Plage.« 



»Der hænger nok et Fnug tilbage 
i Hjærnen af dens klamme Dunst. 

Hvis ej, da er du mig en Gåde.« 



»Det er vi, når man ser sig om, 
vel aUe — på forskellig Måde.« 



»En snar, men snæversynet Dom I« 
Hun flytted utålmodig Armen. 
»Hvad Gåder bærer jeg ved Barmen?« 
»Ja, Laris, du er ung af År.« 
»Er det måske en Fejl?« 



»Hvornår 
blev det en Fejl, som er en Lykke?« 



»Du går da heller ej ved Krykke.« 

Han smilte. 



>Nej, måske.« 



»Nå ser 
du det!« 



»Men Livet tynger mer 
end Årene.« 



»Og du har levet — 
jeg ikke?« 



>A, jeg har vel drevet 
på større Ting end du.« 



»Så vis 
på sit I Så mægtig selvtilfreds!« 



»Du kaldte mig jo nys en Gåde.« 

»Hvad så?« 

»Det gør det Liv En til, 
som jeg har ført.« 

»Da, Milon, vil 
jeg takke Guderne, hvis Nåde 
forskåned mig. Ti Bræk og Brist, 
men renligt Mønster, klare Tråde I 
Jeg er, som Bjærgets Folk er flest. 
Og just tilfreds ved ej at gøre 
mig sære Tanker om mig selv. 
Når frit jeg færdes uden Døre 
på Fjældet under Himlens Hvælv 
og ser min Hjord af muntre Geder, 
som lyder hver sit Kælenavn, 
Spurv, Sidensvale, Svarteravn, 
med Kloven dybt i Græsset træde — 
jeg kunde skrige højt af Glæde!« 

»Din Ungdom!« 

»Bild dig dette ind! 
Hvad i Alverden skulde bringe 
mig, Laris, til at skifte Sind? 
Man kan vel ikke evigt springe 

omkap med Hjordens viltre Kid; 
men når man føler Aldrens Slid, 
skal så man gøre sure Miner? 
Man har sin H3^e. Og man kliner 
dens sprukne Væg. Man koger Mad. 
Man planter flittig Kål i Haven . . . 
Og Ungdom, gør den altid glad? 
Jeg vågner tit om Morgnen gnaven. 
Men Solen og det friske Bad 
i Bjærgets Elv, hvis Bundvæld pibler 
krystalklart frem med klingre Lyd, 
gør Underværker. Vandet kribler 
og kilder mig som kolde Spyd . . .c 



>Du finder let igen den Fryd, 
som ingen Nat dig helt berøved. 
Men traf du aldrig, hvor du kom, 
blandt dine Søstre en bedrøvet?« 



Tvivlrådig tænkte hun sig om. 
Så lo hun. 



»Jo, den stakkels skæve 
Praxinoé, der År for Ar 
har ventet ved sin Moders Væve 
den Bejler, som hun aldrig får.« 

»Da såre slet du mig forstår.« 



»Det har jeg sagt dig. Men jeg kender 

kun lidt til Verden udenfor. 

Den ligner sagtens næppe vor. 

Og da det første Gang mig hænder 

at se en fremmed Mand med Ry 

som Krigsmand fra en fremmed By — « 



»Så undres du ved dette Skue? 
Du havde tænkt ham mere stærk?« 



»Du fylder godt din Pansersærk. 
Men Ryggen gør for slap en Bue. 
Dit Sind er af for vegt et Stof. 
Du ligner mest det Tankebilled, 
jeg gør mig af en Filosof . . .« 



»En Krigsmand?« 



»Har jeg forestillet 



»Har ]eg torestmei 
mig myndig, barsk og med en Røst, 
der runger højt som dens, der taler 
til mange Mænd — som kun befaler; 

hans Paade hård og bag hans Bryn > 

Kronidens skrappe Herskerlyn — i 

i Valget af sin Vej ej kræsen. 

En Mand for Foden. Hugget ned! 

Selv Mand! Og lige frem for Næsen. 

Den næste. Spiddet. Med en Ed 

og Næven krummet om sit Værge!« 



»Er slige Mænd i eders Bjærge?« 



»De findes, ja. Vi holder Fred 
den længste Tid. Vi er jo Hyrder 
og bærer nødig Krigens Byrder. 
Der er dog Fred, man blues ved. 
Og kan man ikke Enden spejde 
på Stammetrætter, Kiv og Strid, 
så heller Kamp og åben Fejde I < 



»Da ser du Mænd?« 



Hun gav sig Tid, 
fortabt — så lod det — i et Minde. 



»Der var engang, vi tog en Fjende, 

et ondskabsfuldt og trodsigt Dyr, 
der vilde stikke Ild på Lejren. 
Han stanged for sig som en Tyr. 
Men vore gik dog af med Sejren. 
Så blev han surret til et Træ. 
Jeg havde ondt af dette Kræ . . . 
Om Natten løste jeg hans Strikker. 
Hvad tror du så, han gjorde?« 



»Nu?« 



»Han gav mig, på sin Frihed sikker, 
et Slag i Ansigtet.« 



»Og du?« 
En undertrykt, fornøjet Latter: 
»Naturligvis, jeg bandt ham atter.« 
»Det faldt dig sagtens ikke let?« 

»A nej, han havde gode Kræfter.« 

»Han døde?« 



»Flere Dage efter. 
Af Sult.« 



»Han lønnede dig slet.« 

»Mig skete kun min simple Ret. 
Han håndled, som en Fjende burde. 
Jeg agted ham derfor.« 

»Det turde 
han næppe have brudt sig om.« 

»Retfærdigst Dom er Fjendedom.« 

»Så tak for mig I« 

»Du tror, jeg dømmer 
dig sådan?« 

Hun blev rød som Blod. 

»Fordi mit Ord fra Hjærtet strømmer?« 

»A, nej! Jeg er dig blot imod.« 



»Du tykkes mig en skranten Drømmeri 
Nu véd du det. Nu er det sagt. 
Jeg dølger sjældent, hvad jeg mener. 
Hvad gør du her? Du går på Jagt. 
Du slæber stærk som en Mykener 
dit Bjrtte hjæm. Du drejer Spid — 
og raver dog trods alt i Tågen . . . 
Ti kun et Mål gør Manden vågen. 
Det mangler du. Dit hid og did 
er lige goldt og lige gavnløst. 
Hvis dette Liv endda var savnløsti 
Men ledig går man Hjærtet sygt. 
Og dit er fuldt af alskens stygt — « 



»Du mener?« 



»Det, hvorpå man kender 
en Drømmer.« 



»Nu?« 

»Hans hundred Sind, 
hans ømme Vogten på sit Skind, 
hans Mistillid til sine Venner.« 



»Måske. I meget har du Ret I 

Men hvad skal slig en Drømmer gøre?« 



»Ej sidde dådløs inden Døre.« 



»Ja, gør jeg det?« 



»Da ensom let 
gør tænksom, skal han ikke jage.« 



»For Livet?« 



»Blot ej alle Dage.« 



»I Stedet?« 

»Skal han følge med 
os andre årle ud i Fjældet 
og vogte.« 



►Komme galt afsted 1« 



»Nå hjæm, af Træthed overvældet, 
med Panden svedt, men klar og glat 
en Hyrde, der kan le og spøge . . . 
Så er mit Råd.« 



»Jeg skal forsøge. 
Hun rejste sig og bød Godnat. 



Milon blev Hyrde. Fik af Hjorden 
sin Part og fandt sit Arbejd strængt 
— langt værre, end han havde tænkt. 

Det kosted Slid at holde Orden 
på disse Dyr, hvis rappe Ben 
tog Flugten over Strå og Sten, 
som altid kom på gale Veje. 
Kun når de lå i Borgeleje 
og tygged Drøv, som Geder skal, 
fik han et Pusterum ved Stokken. 



Så tog han på at tælle Flokken. 
Men sjældent fik han rigtigt Tal. 

Og Laris lo. Men hjalp ham gærne. 
Hun kunde hurtig fira det fjærne 
få Rede på dem med et Blik: 

Der var jo, hvad der skulde være! 

Han sukked dybt. Hvordan sligt lære? 

Men Laris trak på Skuldren blot: 

»Det kan du sagtens. Man må vænne 
sig til det. Fremfor alting kende 
hvert enkelt Dyr i Hjorden godt.« 

>De ligner jo hverandre aUe.« 



»Gør Gederne? Hvor kan det falde 
dig ind?« 



Hun satte sig på Hug 
og gav sig ivrig til at kalde. 
De strømmed til. 



»Se her. Men brug 
nu dine Øjne godt I« 



Han skotted 
til Pigen selv, hvis Kjortel blotted 
et Moderkom på Skuldrens Hud. 



»Her søger jeg dig tvende ud. 
De bærer begge Horn i Panden. 
Men ligner ellers de hinanden?« 



Han kunde ingen Forskel se. 

»Du narrer mig.« 

»Nej, som du hører.« 

Og atter måtte Pigen le. 



»Hvor har du dine Øjne henne? 
For Resten skal du ikke gænne 
dem slet så meget, som du gør. 
I Spidsen, foran Flokken, bør 
en Høvidsmand og Hyrde skride, 
så får han Følge, hvor han går. 
Og brug ej heller altfor hård 
Befalingstone, lok med blide 
og ømme Nattergale-Fløjt!« 



Det lød jo nemt, men var i Grunden 
for en Begynder blodig drøjt. 



Han spidsed da forgæves Munden. 



De andre Stammens Hyrder tog 
imod ham med mistænksom Kulde. 

Hvad var det for en Mand? Hvad skulde 
han her i Bjærget? Hvorfor slog 
han sig til Ro blandt dem, en fremmed, 
hvis Forhold ingen vidste om . . .? 



Hans egen Skyld. Tildels. Han kom 
dem ej imøde. Snarest skræmmed 
hans Væsen dem. Han vakte Nag, 
hvor åben Mand, med Sans og Smag 
for Samkvem, vilde skabt sig Venner. 



Selv drev han Tålsomhedens Kunst. 



Ti Laris havde Jævnårs-Frænder, 
der bejled svært til hendes Gunst. 
Han så det. Fandt det i sin Orden. 
Hun måtte her ved Sæterhjorden — 
nu kaldte han den stundom »vor« — 
naturligt fange alles Blikke. 



Alligevel — han led det ikke. 
Han vidste ikke selv hvorfor . 

Omsider fandt han sig tilrette, 
med hvad hans nye Stilling bød. 
En Dag på Sætren kunde trætte; 
men netop denne Trætbed gød 
den Ro i Sindet, som ban søgte, 
og som ham nu først syntes nåt. 
Det gik, som Laris havde spat, 
han leved op, blev munter, spøgte 
om Kvælden med sit Hyrdekald. 



Da viste der sig uformodet 

et pludseligt Tilbagefald, 

der satte Pigen Skræk i Blodet. 



En Aften skinned Månen ind 
i Hytten, hvor de sad fortrolig 
og sladred hen i Vær og Vind. 



Med ét blev Milon hvid om Kind. 
Han rejste sig og gik urolig 
mod Døren. 



Nattehimlen lå 
dyb, hvælvet og i stille Blånen. 

Hun fulgte Milons Blik og så 
ham stirre op. 



»Du ser på Månen? 
Endda Fuldmåne, det jeg tror, 
i Nat.€ 



Han mæled ej et Ord. 

Da blev hun underlig tilmode. 

S 

»Men vi har begge Søvn tilgode. 
Nu er det Tid at gå til Ro. c 

n svared hende stadig ikke. 



Hun lagde sig og sov en Stund. 
Så f6r hun op med åben Mund. 
Hun hørte Låsefanget klikke . . 



Indbildning blot. Hun havde drømt. 

Men Morgnen efter var ban rømt. 

Tre Dage gik. Tre lange Dage. 
Da endelig I Han kom tilbage. 



Men grå og gusten som en Væg. 
Med pjusket Hår og filtret Skæg. 
Forreven som en Nattestimer. 



Og Laris mente — Døgnets Timer 
i Tvivl og Frygt og ondt Betryk — 
at bave skimtet Svøbestrimer, 
der klæbed Skjorten til bans Ryg. 

Ved PanI Det vilde bun forsværget! 

Hvem bavde garvet Mandens Hud? 

Hun spurgte bam dog ikke ud. 

Og atter vogted ban i Bjærget. 



VI. 
Milon og Laris. 



En Sommermorgens gyldne Gry. 



Den lille muntre Hyrdeby 

brød vågen ud af Nattens Hvile. 



For Hyttens Dør sad Milon, skæv 
i Skuldrene, og bryned Pile. 

Da hørtes Trin og Kjortelsvæv. 



Han kigged op fra Hvæssebladet. 
Foran ham Laris. Frisk og rød 
og smilende. Hun kom fra Badet. 

7* 

»Du bar nok travlt 1« 



»Den hårde Nød 
jeg ejer kun min nøgne Bue — 
har mig på Arbejdstanker bragt.« 



»Så agter du dig vel på Jagt?« 
»Det må jeg ikke?« 



»Dine Geder! 
Dog hvis du kønt om Orlov beder« - 
hun lo — »men jeg vil være med I« 



Så drog de begge to a£sted. 



På Hjæmmemarkens Fjældterrasser, 
hvor Blikket tabte sig imod 
de fjæme Grænsebjærges Masser, 
i Græsset drukned deres Fod. 



lOI 



Omkring dem bølged der en Flod 
af Blomsterånde. 



Kalk og Klokke, 
med Højfjældsblomstens skære Lød, 
i Tusindtal af Mulden skød 
og dækked løse Kampestensblokke. 



De snubled tit i Bundens Stød. 



Når slige Vanheld Laris hændte, 
vred Milon, som i Spidsen gik, 
sit Hoved hastig om og sendte 
sin Fælle et bekymret Blik. 



»Din Omsorg kan du rolig spare. 
Se dérl Du passer ikke på I« 



Hun standsed, stamped med sin Tå 
og peged ud: 



»Dér sprang en Hare!« 

Nu nærmed de sig Sætrens Brink. 



En Sværm af vilde Klippeduer, 
der kresed rundt i kåde Buer, 
skar Luften med metalblå Blink. 



Mod Dybet kasted de sig trygge, 
berørte flygtigt Brinkens Rand 
og slæbte en forjaget Skygge 
igennem Kløftens blanke Vand. 



Så fAr de bort på Vinger bløde. 



Den stejle Skrænt var grå og øde. 
Kun hist og her lidt Gyvelkrat. 



Men Laris klatred som en Kat. 



De lejred sig en Stund ved Søen, 
der lued hvid i Solens Glans. 
Blandt gule Iris kvækked Frøen. 

Men Blomster fristed Pigens Sans. 
Hun kasted sine Vandre-Såler, 
rev Kjortlen op i dybe Folder 
for Læderbæltets Spangemalm 
og lod den stumpe over Knæet. 



Ved Bredden lå en kastet Alm. 
Hun førte Hånden langsmed Træet, 
og vaded ud i Dynd og Slam, 
hvis Skyer plumred Sumpens Flade. 
Men Milon blev om Panden klam. 
Han så det fede Mudder bade 
først Anklen, så den brune Læg. 
Hun sank og sank i denne Klæg, 
der sejg og grødet dækked Bunden. 
Da gled hun ud. Hun var i Nød . 



»Du falder I € 



»Nej.« 



Hun Blomster brød 
og kom tilbage. 



104 

>Du forskrækked 
mig næsten med dit dumme Råb.« 



»En sådan Sump er fiild af Fare.« 



Å, Sumpen skal jeg sagtens klare. 
Hvad tror du er mit Yndlingshåb? 
De hundred Ar.« 



Han måtte smile. 
»Dog sætter du dit Liv på Spil.« 
»Det gjorde du blandt Fjendens Pile.« 
»Af Pligt.« 



»Ja, ja, lad dette hvile! 
Jeg kom jo ingen Skade til. 
Jeg dør engang. Men når jeg vil.« 

Rundt Søen slap de ind i Skoven. 



Der løb en Sti, af tørstigt Vildt 
på Vandring pløjet op med Kloven 
i Nåletæppets brune Filt . . . 



Den knistred under Somrens Tørke. 



De krydsed frem i Tykningsmørke 
blandt Stammer, som med Harpix flød. 
En spæd, forvildet Stråle brød 
de dybe Kroners Væv af Grene — 
klar, gyldenblank og fløjelsblød. 



Forbi en Røs af mossede Stene. 



Da lysned det bag Fyrrens Nat. 
Et Væld af Varmebølger pressed 
sig sammen på en solbar Plet — 
midt ude stod en Rå og græssed. 



Og Milon standsed med et Sæt. 

Han sigtede, med Blikket sløret 
af Disens Ånde. Strengen klang. 



Den styrted med en Pil bag Øret. 



Frem Skytten fra sit Løvskjul sprang 
og stødte den en Kniv i Bringen. 



Laris kom til. 



»Du ramte godt.« 



Hun rusked op en vissen Tot 
fjorgammelt Hø og skured Klingen. 



Med ét hun lytted: 



Rindende Vand I 



De slæbte Råen ind i Krattet 
og smed sig på en Elve-Rand. 

Dér holdt de Måltid. 



Solens Brand 
og Vandrings-Møjen havde mattet 
dem begge ud. De tav en Stund. 



Det risled svalt fra Elvens Bund, 
og Vinden sang i Granens Grene. 



Da oplod Laris spodsk sin Mund: 
»Du sad her sagtens helst alene?« 
»Og du vel med en bedre Mand?« 



»En mere snaksom; Tavshed kan 
kun stundom agtes for en Vinding.« 



Hun trykked mod sin hede Tinding 
en Håndfuld vædedugget Mos. 

»Og der er nok, som gærae hos 
den skønne Laris vilde dvæle I« 



>Du kender mange slige Sjæle?« 
»Det gør du selv.« 



Hun rynked Bryn, 
og fra de uværsmørke Øjne 
skød pludselig et Vredeslyn. 



»De plager mig med deres Løgne.« 

»Med Løgne? Hvilke?« 

»Er jeg skøn?« 



Han studsed. Vented hun sig varme 
Lovprisnings-Ord fra ham til Løn? 
Vist ej I Hun blussed jo af Harme. 

»Et Skudsmål, nys jeg selv dig gav.« 



»Ifald du vil, kald mig en brav 
og flink, tilpas forstandig Pige. 
Men pin dig ikke med at sige 
mig smukke Ting, jeg rødmer afl< 



Han smilte besk. 



»Vær ikke bange! 
Men — andre gør dig denne Tort?« 



Hun vendte ublidt Hodet bort. 
»De digter flove Vexelsange.c 
»Som Skikken er. På Hyrders Vis.« 



»Forherliger mig under Tårer 
med Væddekampe, hvor de kårer 
mig selv uspurgt til Sejrens Pris.« 



IIO 



Han lå på Ryggen, svælged Duften 
af Nåleskovens skarpe Bryg 
og tav. 



Hun fægtede i Luften 
med Hånden. 



»Her er fuldt af Myg!« 



»Hvor gider Myggene du jage I 
De danser lige drilsk tilbage. 
Som dine Bejlere.« 



Hun lo. 



»Men dem, jeg klapser, går det ilde.« 



»Som oftest, når det er forsilde.« 



»Å, jeg er rap nok på min Klo.« 



III 
»Men Elskov, Laris?« 



»Hvorfor spilde 
et Ord på —c 



Blikket gled omkring. 



»På hvad?« 



»Så latterlig en Ting. 
Du kender Stammens unge Hyrder. 
De er et raskt og solbrændt Kuld, 
der aldrig går med Munden fuld 
af Klager over Døgnets Byrder. 
Men ridser Eros deres Skind, 
strax mjaver de som syge Katte: 
»Hvorledes bøje dog dit Sind, 
sortbrynede Mø, hvis Rosenkind 
i Gruber gæmmer Kolchis' Skatte I 
Den grumme Gud, der årle ond 
i Skovens Dyb Løvinden died, 
fortærer mig i Nattens Blund. 

Se på mig arme I Kinden skrumper, 
for Overlæben Næsen stumper . . .€ 



»Og Hyrden taler sandt?« 



»Jo vist I 
Han skogrer som en Fugl på Kvist, 
er karsk og kry som før i Færden.« 



Han smilte. 



»Overalt i Verden 
på slige Vers er Overflod.« 



»Mig byder de sig dog imod.« 
»Har du da aldrig elsket?« 



»Nej. 
Endskønt I Jeg var måske på Vej 
dertil en Gang.« 



"3 

»Et fagert Minde ?€ 



>Du husker nok den Mand, jeg bandt, 
som slog mig?« 



»Denne Usling fandt 
du værdig til — « 



»Han var min Fjende. 
Vi tog en vældig Dyst hin Nat. 
Og ægte ham, det var jo plat 
umuligt — tilmed da han døde. 
Men den, for hvem jeg skulde gløde — « 



»Han måtte?« 



»Heller slå igen, 
end klappe mig på Kind, som Ven. 
Ved Pan, jeg afskyr valne Hænder I 
Men kom nu! Tiden kastes hen I« 



De fulgte Elven. 

Et Par Ænder 
slog op af Breddens skarpe Siv 
med strakte Næb og tunge Kroppe. 



Den største af dem lod sit Liv. 



Det suste barsk i Skovens Toppe. 
Jordsmonnet skråned. Klingehvas 
og stålblank sprætted Elven Lejet. 
En vældig Fyrr, af Stormen mejet, 
lå splintret i et Styrtnings-Pas . . . 



Dybt under dem et Fjældmorads 
i Kog for Solens Nedgangs-Lue. 
Den vrede Fos, som sprøjted frem 
af Skåret i en langlig Bue, 
blev slugt af Sumpens Gryde-Em; 
og kun en Plasken uden Ende 
forrådte Strålens dybe Fald. 



Her slap al Vej. De måtte vende. 
Det skumred under Skovens Tjald. 

De fandt dog Råen frem af Krattet, 
og Milon smed den på sin Ryg. 



Trods Mørket syntes Stien tryg, 
af deres egne Udtrin glattet. 



De skridted rask. Og uden Ord. 



Men først, da Solen, rød og stor, 
forgyldte Bjærgets fjæme Tinder, 
befandt de sig på Lejrens Grund. 



Dér vrimled nu, i Kvældens Stund, 
på Malkepladsen Mænd og Kvinder. 



De hilste. Men fik trevent Svar. 
Man fulgte dem med harske Blikke. 
Som Milon fanged. Laris bar 
sit Hoved højt. Hun så dem ikke. 



Men sent på Nat lå Gæsten træt 
og lytted fra sin Skind-Alkove. 

Bag Tæppet tyste Andedræt . . . 

Hun sov. 

Han kunde ikke sove. 



VII. 
Sommerstævne. 



»Ej, Larisl Er du færdig altPc 



Kymaitha strøg en Tjavs, der faldt 
af Nettet, bort fra Pandearret, 
og tramped rundt i Ostekarret. 



Fra alle Sider blev der kaldt. 



»Kom hid og hjælp I < 



Men Laris sendte 
et flygtigt Blik sin Søsterflok. 

»Å hvad! Det går jo muntert nok. 
Og allenfals — I kan dog vente.« 

Hun steg af Karret med et Hop. 

Den tykke Gorgo skræpped op: 



»Dér hører I! Hun gør det ikke. 
Fy, skam jer, at I gider tigge 
og trygle sligt hovmodigt Blod!« 



Ved Vandingstruget Laris stod 
og baded tavs den vallerunkne, 
men skønt og kraftig byggede Fod 
omhyggeligt med Trugets lunkne, 
i Ledningsrenden lyede Vand. 



En Højtidsdag i Bjærgets Land 

fra gammel Tid, med glade Minder, 

den Sommerdag, da Stammens Kvinder 

af Gedemælken gjorde Ost. 

Først Kappeslæb og røde Kinder, 

så ud på Aftnen Gildes-Most 

og Sesamkager med Korender 
og Leg og Lystighed og Dans . 



Forventning hidsed Pigens Sans. 



Hun vred sin Læg med rappe Hænder, 
til Musklen svulmed fast og trind. 



Så skred hun atter ind på Pladsen. 
»Hvor går det dig, dit lille Skind ?€ 



Et Pigebarn, der midt i Massen 
af voxne Kvinder, bleg og latfg 
og leddeløs i Karret hang, 
så op. 



»For trælsomt for din Alder! 
Lad mig min Stump U 



»Hvor du er god I 
Og over dig Alverden falder!« 

»Det ler man af.< 



»Hvis man har Mod 
dertil?« 



»Af Livet skal man lære, 
o Prochne, at få Mod til alt. 
Men ræk mig nu en Håndfuld Saltl 
Der er dog, hvad der plejer at være 
af Krydder-Urter?« 



Laris strøg 
en Prøvebid mod Tungespidsen. 



»Du har nok brugt for mange Løg. 
Det holder Vallen.« 



»Ingen Vrissen« — 
formaned Gorgo — »lag mod Råd! 
Så sømmer det sig Børn og Dårer. 
Løg valler Ost og volder Gråd. 
Måske har Laris let til Tårer . . .« 

»Hvad skulde hun vel græde for?« 



»Ja ej for din og ej for vor, 

men for sin egen Skyld, min Unge I < 



»Hør Gorgo, tæm din onde Tungel« 



Fra Sværmen lød et Latterkor. 



»En Pil kan såre mer end Ord, 
og Skytten Eros undflyr ingen. 
Put ikke Hodet under Vingeni 
Fortæl os heller, hvem han erl« 



»Hvad rører mine Forhold jer?« 



»Vi går Skønjomfru hårdt på Klingen? 
Betænk, du er vor Stammes Prydl« 



»Ja, du er sikker på din Dydl« 

»Jeg fødte dog ifjor en Datter.« 



Påny et Bygebrad af Latter, 

men denne Gang mod Gorgo vendt. 



»Ja, grin 1 bare I Jeg er Tøsen 
og Tøsens Fader med bekendt — 
han er dog en af vore, Fløsen! 
Men slå sig ned hos fremmed Mand . 
Véd Laris kanske, hvem hun huser?« 



Da sprængte Knævren alle Sluser: 



»Ja, Laris 1 Nævn hans Byrd og Stand 1 
Han bærer Brynje. Er han Kriger? 
Hvem har han tjænt med samt sin Hest? 
Hvad gør han her, den Posekiger?« 



»Man fritter ikke ud sin Gæst I« 



»Nå, ser 1 så, hun véd det ikke I« 

Den tykke bulned af sin Sejr. 
Hun strøde om sig spodske Blikke. 



»Og sligt skal tåles i vor Lejr?« 
»Jo du har Årsag til at sørge I < 



»Fordi jeg ikke går på Jagt? 
Hør nu engang: I skulde spørge, 
hvad Mundgodt Laris hjæm har bragt 
forleden Dag, hun Lykken prøved!« 



En ældre, knoklet Pige kløved 
den Ring af Kvinder, Kævlet bandt. 



»Lad eders dumme Sladder farel 
Når er det bleven Skik iblandt 
os, Bjærgets Folk, at tage Vare 
på andres Færd og Levesæt? 
Her går enhver, som Elven bruser. 
1 én Ting har dog Gorgo Ret: 
Laris véd ej, hvad Mand hun huser.« 

»Du véd det?c 

»Jalt 

»Tal ud! Sig frem le 
De lytted alle, tavse, spændte. 



»For femten Dage siden vendte 
en Nat jeg over Bjærget hjæm 
fra et Besøg hos Nabostammen. 
Min Sti lå skarp i Måneflammen. 
Dybt under mig en Fjældkløfts Vig. 
Da steg med ét imod mig Skrig, 
fortvivlede, en Mands i Vånde. 
Jeg standsed. Lytted. Tvang min Ånde. 
Blev nogen myrdet^ Hvor? Af hvem? 
Til Skrænten voved jeg mig frem . . . 
En halvklædt Mandl Jeg så ham løbe. 
Hans Ryg blev ftigtlet af en Svøbe, 
som ingen svang. 



» Hvorledes ? Ingen ?€ 

»Jeg fulgte ham, til Gryet steg. 
Da faldt han sammen, grå og bleg. 
Han stønned endnu sart af Bringen. 
Så vakled han tilsidst — jeg veg 
ej fra ham — op til Skopas' Hytte.« 



»Den fremmedel« 



»Og han var Bytte 
for ingens Vold? Et Spor i Sandet. 
Du lægger Stød for vor Forstand. 
Hvad mener du?« 



»Han er en Mand, 
hvem høje Guder har forbandet!« 



Man så på Laris. 



Langsomt skred 
hun ud af Karret, hvid om Læben. 

>Se så, nu har jeg gjort Besked 1 

Na fli dig, Baml Spar ej på Sæben le 



Mod Himlens blege Klokkeskål, 
hvis Stjæmer damped bort i Tåge, 
steg Søjlerøg fra Festens Bål. 



For Sætrens Folk det fælles Mål. 



Fra alle Højfjældsslettens Kroge, 
hvor Hyrder drømte Somrens Drøm, 
randt Blus og Faklers gyldne Strøm. 



En Markedslarm på Samlingspladsen. 



Man mødtes. Hilste. Fandt en Ven. 
Gik Arm i Arm. Blev skilt igen. 
Og drukned hjælpeløst i Massen. 



Der toned Sang og Fløjtespil. 
En Skare hvide Fåreskindshuer 

i festligt Optog stødte til . . . 
Og under svungne Thyrsosluer 
blev Frændestammen hilst ag nævnet: 



»Hil, Brødre! Og velmødt ved Stævnet I« 



Det drøned hlrdt i Bjærgets Luft, 
som Bølgeskvæt, der slår i Stene. 



En Brænde-Os med Harpixduft, 
der svedte af de friske Grene, 
drev grødet om for Brisens Vær. 



De unge Piger gik i Klynge. 

De pludred, gav sig til at synge 

forbi et Bål, hvor Ildens Skær 

i Flokkens hvide Kjortler ftmkled. 

Så f6r de bort på Æventyr — 

mod Nattens grønne Dyb, der dunkled, 

et luftigt Spind af Sommerskyr . . . 



Der lød et Brøl. 

En nøgen Fyr 
sprang dristig — hui — igennem Bålet. 



Og hurtig lokket hid ved Skrålet 
en Sværm af Ungdom strømmed til. 



Han sprang påny. Et Vovespil. 
Hans Øjne skinned: 

»Nu en anden If 



Med Huen trykket dybt i Panden 

og spænstig i hvert Ledemod, 

stod frem en Knægt af Nabostammen. 



»Giv Agt I« 



Han føg igennem Flammen. 
Og slap derfra med vablet Fod. 

Nu havde Mængden fået Blod 
på Tanden. Bifald bruste efter. 



Og flere prøved deres Kræfter. 
Panisker lig, de sprang og fløj 
og skreg i Luen, til de daled 
hinsides Bålet, hvor de svaled 
sig af i Græssets våde Favn . . 



Langt borte råbtes op et Navn. 



»Menalkasl« 



»Bjærgets Mestersanger I« 



Og Piger trængtes om en smuk, 
sortlokket Hyrde. 



»Kælne Slanger I 
Hvad vil I mig? Er jeg en Buk, 
der evig løber rundt og stanger?« 

Edv. BlaumuUer : Den store Strid. 

>Da er dog Kamp en Sangers Lyst. 
Betænk den Højtid, her vi fejrer 1< 



»Hvad Ære vinder den, der sejrer, 
nlr mod en ujævnbyrdig Røst 
han løfter sin?« 



En anden Hyrde 
brød ind i Trængslen, stak sit Fjæs 
i Mesterens, som gad han myrde 
ham med sit Blik, og råbte hæs: 



»Kom an, ifald da tør, på Stunden 1« 
Menalkas lod dog lidet skræmt. 



»Ja, Lakon, tænkl« Han krused Munden 
»Dig havde jeg, ved Pan, forglemt!« 



»Det havde du. Men jeg skal bringe 
mig i Erindring. Skal og vil! 
Til Væddestrid lad Fløjten klinge I« 

»Forhast dig ikke. Før vort Spil 
begynder, må en Domstol sættes.« 



Om Valg af tvende Mænd man trsettes. 
Alt ordnes dog på bedste Vis. 
Men Prisen, Kampens høje Pris? 



»Mit DæggelamU 



»En enkelt Bræger, 
som du, o Lakon, er mig nokl« 



»Så tag min kunstig skårne Stokl« 
»Og Hug af min!« 



»Men dette Bæger 
af drevet Sølv? Et aldrig brugt. 
Polerings-Voxets ramme Lugt 
står endnu frisk af Skålens Luer. 
Langs Randen prydes det af Druer, 
hvis myge Ranker snor en Krans, 

med Helichrysos-Blomster filtret — 
på Hvælvet af Mænaders Dans. 
De tumler sig, med Kjortlen kiltret 
og Hodet tungt af Vinens Dunst, 
i kåde Spring, hvis Vellyst ægger 
de rå Satyrers drukne Brunst — 
et Værk af god æolisk Kunst! 
En kalydonisk Bjørnetrækker 
har solgt mig det for Ost og Uld. 
Velanlf 



Han holdt det højt i Været. 
Det gløded blankt i Fakkelskæret. 



»Til den, hvem Sangens Gud er huld I c 
I Dommerskødet Bægret trilled. 



Man kasted Lod. Menalkas spilled 
på Syrinx først. Så tog man fat. 
Og Vexelstrofer fløj som Pile 
fra Buen midt i Festens Nat. 
Man undte ej hinanden Hvile. 
Tilhørerskaren gjorde Brud 
til Overmål på Kamplegstugten — 

hvert Vers blev fanget op i Flugten, 

beundret eller pebet ud 

og druknet i en Skældsordsskylle . . 



Ungt Mandskab om en Bedekølle. 
»Du så ham, Battos?« 



»Om jeg så? 
Hver Aften lusked han ved Folden.« 



»Nu ja — han æder ikke Olden, 
gør Ulven ikke.« 



»Var han grå?« 



»Hvad andet?« 



»Og med røde Øjne?« 
»Ja vist!« 



»Den arme Slunken vom I 
Så græd han over dine Løgne 1< 



»Ja, bryder I jer ikke om 
at høre mer — « 



»Fortæl du bare!« 



»Nuvel, jeg stilled ham en Snare. 
Den snuste Bæstet dog kun til. 
Han var for klog, han vejred Fare. 
Men da han stændig var på Spil, 
holdt jeg en Aften Vagt ved Gærdet.« 



»Og Gråben kom^« 



»Jeg havde været 
forsynlig nok til med mit Spyd 
at væbne mig — « 



»Ved Zeus's Lokker! 
En Ædlings Pligt I« 

»Jeg hørte Lyd. 
Dér sneg han frem på Hosesokker. 
Jeg kasted Spydet. Vilde Hyl I« 



»Du havde dræbt ham?« 



»Ridset Bælgen. 
Kun ridset den. Som med en Syl.« 



»Nu snurrer Hjulet svært i Fælgeni 
Bliv ved I« 



»Han flygted bort i Spring. 
Jeg efter. Store Sten jeg slængte. 
Da pludselig gjorde han omkring, 
tæt ind på Livet han mig trængte . . 
Jeg fik ham mellem mine Knæ — 
hvordan, jeg endnu ikke fatter — 
og kvalte ham . . .« 



Forundring, Latter 
og Spottegloser. 

»Godt for Fæ 
på Fold at fredes af en Heros 1 
Hvad er Herakles, der som Barn 
en Slange kvalte, hvad er Eros, 
der fører Tigre i sit Garn, 
mod Kæmpen Battos? Lad os gyde 
en Offerskænk for Heltens Fodl« 



Om Bålene var Druens Blod 

i Strømme længst begyndt at flyde. 



Og Larmen steg. Et Uværsbrus. 
Man skreg i Munden på hinanden. 
F6r op i Vrede. Slog sit Krus, 
til daglig fyldt fra Mælkekanden, 
en rent tilfældig Mand i Panden. 



De ældste tog den største Rus. 

De yngste drak sig længst fra Sansen. 



Midt på en åben Plet gik Dansen. 



To lange Rækker bølged frem 

og skiltes atter — Mænd og Kvinder. 



4 

I Græsset fejed Kjortlens Bræm, 
og hæftig blussed Pigernes Kinder. 



Den Fryd, hvorom man havde drømt! 



En Hyrdefløjte klukked ømt 
som Nattergalen for sin Mage. 



Fra Rækkerne lød Vexelsang. 
Man spurgte og fik Svar tilbage. 



Som hver Gang mere dristigt klang. 
Og stadig tættere de trængtes. 



Et Ryk, og begge Kæder sprængtes. 
Blandt Pigerne tog hver Mand sin I 
Nu sad de skønne højt på Armen 
og fægted under Knis og Hvin, 
mens Hjærtet hopped dem i Barmen. 

Så vandred Par om Par i Ring. 

En Svend blev ind i Kresen lukket. 



Han raved rundt i plumpe Spring, 
ustø til Bens. Han havde drukket. 



Men tvende kræver Dansens Skik. 



Han braser på. De ræddes, viger. 



Men han forfølger dem og skriger 
sin Fuldskab ud i lystne Ord . . . 



Og han er kæmpestærk og stor. 
»Ti knibske Nymfer for en Charislc 



En Pige slæbes frem med Magt 
ved begge Håndled. 

Det er Laris. 



Hun strider mod. Men er som lagt 
i Jærn af disse hårde Næver. 



»Giv slip I« 



Hun stirrer på ham bleg 
med kold Foragt. Men Stemmen bæver. 



Nu har man nok af denne Legl 
Man truer ham: 



»Lad Pigen farel« 



Da blinker i hans Hånd en Knivl 



Med venstre Arm om Pigens Liv 
han trodser Folkets skræmte Skare. 



^ 

Den drukne Abe er i Stand 

til alt inat. Hans Kniv er sleben 



På engang føler han sig greben 
om Struben bagfra. 



Af en Mand, 
der gennem Mængden sig har presset. 
Af Milon. 



Brat, som i et Blund, 
så vælter begge sig i Græsset. 
Den drukne, for hvis åbne Mund — 
Milon har ikke Struben sluppet — 
nu Fråden står, kan trængt ej få 
sin Fjendes Knæ fra Brystet skubbet. 
Han raller hæst. Er rød og blå 
i Ansigtet. Hans Øjne springer 
af deres Huler, vælter ud . . . 



Så rejser Milon sig og svinger 
ham rundt i Luften som en Klud 



Det brager efter, dér han falder. 

Men Laris går for alles Blik, 
på Trods af Bygdens Pigeskik, 
ufølsom for den Markeds-Skvalder, 
der holder Næstens Dyd tilfals, 
og slår om sin Befriers Hals 
to svulne Arme. 



Høj er Stunden. 
Hun rækker stolt ham Jomfrumunden. 



VIII. 
Hævngudindeme. 



Det led påny mod Månehuld. 
Tilbage Milons Uro vendte. 



Og Laris, hvem hans Adfærd spændte 

på Pinebænken, spurgte fuld 

af Angst og Tvivl, hvor dette endte. 



Hvis nu igen det samme hændte? 



Måske Dorippe talte sandt. 
Det var jo så, at han forsvandt 

og netop ved den Tid, hun nævned. 
Og som han kom tilbage, lævned 
vel næppe Tvivl, at noget sært 
og frygteligt imens var sket ham. 
Hun havde altså sikkert set ham. 
Men Resten faldt det Laris svært 
at fæste Lid til. Hvilket Øje, 
det skarpeste, kan skælne nøje, 
hvad Nat og Mørke holder dulgt? 



En Mand, af Guderne forfulgt! 
Mon Guder gør sig slig en Møje? 



Den muntre Pan, Arkadiens Gud, 
der stod som en Priap i Haven, 
og tog sig så pudserlig ud 
på sine Bukkeben, blev gnaven, 
når Hyrderne med Syrinx-Spil 
forstyrrede hans Middagsslummer. 
Han hævned sig da mangen Gang 
ved Skrig, der gjorde Skoven lummer 
for den, der tren en ensom Sti. 
Men dermed var det dog forbi. 
Han pisked ingen Mand med Svøbe. 

Nå, Guder var vel næppe ens. 

Den hjæmlige, skønt let tilbens, 
lod fromt sin Fredsforstyrrer løbe. 
Men Milon kom fra fremmed Land. 
Måske hans Guder, mere grumme, 
besvared Krænkelser med Band. 
Der var jo det ved denne Mand, 
som en arkadisk Jomfrus dumme 
Forstand umuligt kunde rumme. 
Der hviled på hans Sind et Tryk; 
det var, som bar han på sin Ryg 
en atlastung, usynlig Byrde. 
Selv når han som en Bjærgets Hyrde 
på Græs med sine Geder får, 
undslap der ham til Tider Ord, 
som lagde Vidden om ham øde . . . 

Bar han på en og anden Brøde? 

Om så var, hvorfor gik han ej 
Meddelsomhedens åbne Vej? 
Hun mangled ikke helt Erfaring. 
Slå sig tiltals med den Forklaring, 
Dorippe gav, var Tant og Digt 
med Sandheds høje Navn at hædre. 

Selv vidste hun dog ingen bedre. 

Men derfor blev det hendes Pligt, 
for hvem han intet burde dølge, 
hvis han en Nat, en måneklar, 
påny forsvandt, at slå ham Følge. 



Ti, hvilke Rædsler hun blev vår, 
hun bar dem, siden han dem bar — 
kun Tvivlen avled Utilfredshed. 



Hun vilde, måtte have Vished. 



Hun havde stænget Hyttens Dør. 
Forsvarligt. Fast. Og længe før 
Fuldmånens første Stråler spilled. 

Han havde siddet, mens hun stilled 
hans Nadver frem, med skyet Blik, 
hvis Tomhed hende dybt forknytted. 



Nu lå hun på sit Skind og lytted. 

Edv.Blaumuller: Den store Strid. '^ 

Han skubbed Riglen fra. Han gik I 



Nu tapper! Ingen frygtsom Tabel 
Hun greb sin Hætte, slog en Kåbe 
af farvet Uld, en sid og grov, 
om Skuldrene og sneg sig varligt 
forbi sin Broders Brix — han sov - 
og ud af Døren. 



Det var farligt 
at lade Milon få for langt 
et Forspring, så hun tabte Sporet. 



På Sletten skinned Månen blankt. 



I Skær af Iris-Perlemoret, 

der frinkled blegt ved Himlens Rand, 

lå Græsset som et sølvgråt Vand. 



Hun stirred ud. Men Månefloret, 
der spejltyndt drog sit Gækkespind, 
fordulgte, hvad det burde røbe. 

Dog hist! Hun gav sig til at løbe. 



Men sagtned atter sine Skridt. 
Nu voved hun sig vel for vidt. 
Og mulig da det værste hændte. 



Hvad gjorde hun, ifald han vendte 
sig om og så, hun fulgte med? 



Det havde dog nok ingen Fare. 



Om Bjærgets Folk i hendes Sted 
ham havde fulgt i samlet Skare, 
som Pøbelhob ham spottet, spét, 
han havde intet hørt og set 
og intet lidt af deres Lavsind. 



Han gik som greben af et Afsind. 
Blindt. Ligefrem. Trods Vej og Sti. 
På Sletten. Op ad Bjærgets Li. 
I fodhøjt Græs, hvis Bølger vugged. 
Og dybt i Krat, hvor Grene hugged 
hans Bryst og Åsyn, sled hans Hår. 

lO* 

Det gav vel både Rift og Skår 



Men Laris tøved ej. Hun dukked 
sig vævert under Krattets Hvælv. 
Og Vejen tog hun fra ham selv — 
hans Fodtrin var som Bjørns i Kviste. 



Med ét forstummed de. Hun vidste, 
at Krattet bar imod et Fald, 
et brat og dybt. Hun samled al 
sin Modstandskraft for ej at skrige. 
I Kløften I Styrtet ned og dræbt! 
Hun fik sig dog til Kanten slæbt 
og så ham langsomt nedad stige, 
Søvngænger-sikker på sin Fod, 
og muskelsmidig, fast i Læggen. 
Han klamrede sig tæt til Væggen. 
En Pynt, en Busk, en Fyrrerod — 
han greb den, hang et Nu og svæved 



Hun gyste. Hendes Hjærte bæved. 



Hvis én Gang blot han trådte fejl! 
Hvis Roden brast! Måske hans Kræfter! 



^MT 

Her kunde hun ej følge efter. 
For nøgen denne Væg, for stej 



Hun stod med lukkede Øjenlåge 
og hørte dybt fra Kløftens Bund 
for Slusegabet Strømmen koge . 



Da vækkedes hun af et Gny. 
En sært forreven Uværssky 
formørked Månens blanke Skive 
og hylled alt i Mulm og Nat. 
En Brusen i det høje Krat — 
det lød, som gik en Kæmperive 
igennem Tykningen. 



Hun smed 
sig plat på Klippen. 



Stormen hyled. 
Den rev i Kåben — rev og sled. 
Den fyldte Næverne og kyled 
i hendes Nakke Grus og Sand. 

Hun klynged sig til Svælgets Rand 

og la af Rædsel som forstenet. I 

Da isnedes hun ind til Benet. 
Et Sus af klamme Kjortelslæb! 
Halvnøgne Kvindekroppe kasted 
sig frem i hidsigt Fuglestræb. 
Hun skimted, mens forbi de hasted, 
et Bryst, der slapt i Luften hang, 
en gusten Arm, en Hånd, der svang 
et Bundt af edderfyldte Snoge . . . 

Så får de bort til Kløftens Røn. 
Da glammed op fra alle Kroge 
en Tordenbølges dumpe Drøn, 
med Skrig og Hvin og Hujen blandet. 
Og Skyen bølged, flammerandet 
af blå og røde Fakkellyn . . . 

Hun hvælved Hånden over Bryn 
og skued ud. 



Dér stod han nede, 
med Skjorten trukket fra sin Ryg — 
han havde selv gjort alting rede — 
et Bytte for en Guddoms Vrede! 

Der strømmed alt et blodigt Bryg 
for Hævnerskarens Bøddelsvøbe, 
hvis Brådde hug sig fast og bed. 
Hvert Nap en Trevl af Kødet sled. 
Men han forblev, for ej at røbe 
ved Jammerråb den Kval, han led, 
stokstum, med sammenbidte Tænder. 



Da Vreden op i Laris steg. 



Hun krænged Kåben af med Hænder, 
der skjalv af Iver. 



Nys hun veg 
tilbage for som halsløs Gæming 
at følges ned med denne Mand. 
Nu følte hun sig fuldt i Stand 
dertil, som på en kastet Tæming. 



Den stejle Væg gav bedre Støtte 
for Kvindefod, til Klatring vant. 
Behændig vidste hver en Kant 
og hvert et Fremspring hun at nytte. 

Hvor Klippen undveg hendes Greb, 

af Vidjer snurred hun et Reb 

og lod sig frit i Luften gynge, 

indtil påny hun kunde klynge 

sig fast etsteds med flænget Hånd. 

Men Kjortelen, hvori hun trådte, 

på hendes Frifærd lagde Bånd. 

Hun måtte af med den. Hun måtte. 

Omsider flk hun løst en Knap 

for Skuldren, og fra Kroppen strøgen 

flød Kjortlen som en Dug, hun slap. 

Så klatrede hun videre nøgen. 



Imens var Milon glemt en Stund. 
Men da det led mod Kløftens Bund, 
fornam hun atter Svøbernes Hvinen. 



Hun stødte fra med Knæet, sprang — 
og faldt, men kom dog nok en Gang 
på Fode. 

Endnu midt i Pinen I 
Han stønned tungt for Slangelinen, 
der fråsed i hans Kød og Blod. 

I Luften bag ham mulmsort stod 
den digre Sky af Hævngudinder. 
Hun skælned grant de grumme Kvinder, 
huløjede, gustengrå som Lig . . . 



Og gik imod dem med et Skrig. 

Men rolig, stolt, med åben Pande, 
i nøgen Majestæt. 



Midt ind 
iblandt dem skred hun. Røde Brande 
sved Håret bort ved hendes Kind, 
og Buldret døvslog hendes Øre. 
Men Skyen veg, hvorhen hun kom, 
den trak sig bort, gled udenom, 
og intet Skræmsel turde føre 
sin Svøbe mod den kækkes Bryst. 



Hun gænned dem med Truselsrøst, 
brød Hul i denne Bøddelrække. 



Men Milon kunde hun ej dække. 
Han vred sig under friske Slag. 

I hende selv fik Hvirvlen Tag. 
Hun måtte efter Ånden snappe 
og sank tilsidst bevidstløs om . 



Hun vågned først, da Morgnen kom. 
Og fandt sig svøbt i Milons Kappe. 



Hun studsed vel. Men ingen Blu 
fik hendes Hjærte til at banke. 
Fra Nattens dybe Angst og Gru 
steg våndefiild den ene Tanke: 



Hvor var han selv i denne Stund 1 



Den Mand, der skærmed hendes Blund, 
som halvdød havde klædt en nøgen — 
hvor led han nu? 



Håbløs al Søgen I 
I Bjærget fandt man ingen Mand. 

Han måtte gives til sin Skæbne. 



Men til med Stumhed sig at væbne 
var han dog nu ej mer i Stand. 



En ringe Trøst. Måske han fi7gted, 
for hvad hun vidste om ham, flygted, 
forsvandt, for al Tid dem forlod . . . 



Hun vanked hjæm på mødig Fod. 
To Dages Tvivl. To Nætters Lytten. 
Så lød hans tunge Trin for Hytten. 



IX. 
Milons Fortælling. 



Skopas var borte et Par Døgn 
i Vinterbygden. 



På en Rejse, 
der gjorde Svenden Helg af Søgn. 
Han havde fløjtet som en Mejse 
den Morgenstund, han steg til Hest. 



For Laris var det ingen Fest. 

Hun havde med en Kvindes Snille 
forståt at fjærne ham en Stund. 
Et Ærind gav jo gyldig Grund. 

Nu gjaldt det altså ej at spilde 
den Lejlighed, som frem sig bød, 
mens hun og Milon var alene . . 



Hun vilde lodde dybt i rene 
og klare Ord hans Sjælenød, 
hans Lidelser, hans tunge Kampe 
nå alle stride Strømmes Væld. 



Så sanked Hytten dem ved Kvæld. 
I Loftet hang en Bronzelampe, 
som Skopas havde hentet hjæm. 



Der spilled fra dens Oljetande 
et gyldent Skær på Milons Pande. 



Men intet Lys. Den luded frem, 
fortænkt og ftild af Alvorsrynker. 



Det kosted at fX Isen brudt. 



»Nu, Milon?« 



iS8 
Han så op. 



»Du ynker 
den Gæst, din Broder hid har budt, 
og hvem du selv din Omsorg vied? 
Forlængst du burde sendt ham bort.« 



Hun rystede på Hodet. 



»Kort 
blev Tiden mig, mens her du bied. 
Men stundom svær, fordi du tied.« 



»Hvad vil du vide? Du har set — « 



»Hvad her i Bjærgene er sket. 
Din Fortid endnu ej jeg kender.« 



Hun smilte svagt. 

»Og mellem Venner — « 

»Hvor meget ønsker du fortalt?« 

Hun så ham fast i Øjet. 



»Alt. 
Jeg kræver, du mig intet dølger, 
af hvad der siden for dit Liv 
har fået skæbnesvangre Følger.« 



»Velan — « 



Han stemte Røsten ned 
og strøg sit Bryn. 



»Jeg skal forsøge. 
Din Gunst vil jeg dog knap forøge 
ved min Beretning. 



Som du véd, 
er jeg Korinthier.« 



i6o 
»Ikke mindes 



jeg nogensinde — « 



»Du har Ret. 
Ukendt er den, hvis Tunge bindes. 
Korinthier da, af Købmandsæt. 
Familjens Skibe flød som Svaner, 
rigt lastede fra Havn til Havn. 
Jeg voxed op med ødsle Vaner. 
Og Afrodites By har Ord 
for Letsind mellem Hellas' Stæder . 
Min unge Slugenhed var stor — 
jeg købte, hvad den bød af Glæder. 



Men faldt dog ej i nogen Last. 
En skønne Dag vor Rigdom brast.« 
»Forødet?« 



»Ja. Men af min Fader. 
<^ Gods, Gård — han skænked alting bort 

til Pøblen på Korinthos* Gader. 



-^"1 

Dog lad mig fatte mig så kort, 
som mit Forlis har pint mig længe. 
Man husker bedst sin første Flænge . . .c 



»Men du var ung. Og du var Mand.« 



»Jeg længtes bort til fremmed Land. 
Korinth var bleven mig en Plage. 
En Morgen så jeg Byens Tage, 
dens Mur. dens Tempel-Akropol 
fortæres i et Bål af Sol. 
Tilhest og fuldt bevæbnet stævned 
jeg mod Kenchreæs åbne Havn. 



En Kammerat mig Vejen jævncd, 

en Landsmand — Bias var hans Navn. 



Vi havde tumlet os som Drenge 
på Gaden, leget, spillet Bold 
og kastet Tærninger om Penge. 
Men Bias havde tidlig voldt 
sin Fader mange bitre Sorger. 
Menakles var en anset Borger, 
der nødig gav sit Navn til Pris, 

EdT. Blaumaile : Den store Strid. '^ 

og Sønnens sprælske Levevis 
forarged ham på alle Måder. 
Hvad måtte Stadens høje Råder, 
der fandt ham Tillidsposter værd, 
vel tænke om hans Arvings Færd, 
når med en Vagtel under Kappen 
han mødte dem på Rådhustrappen? 
Som halv forrykt han får afsted, 
og altid blev der gjort Fortræd, 
hvor han som Fører gik i Spidsen. 



Men Bias lod sin Faders Vrissen 
og Skænd og Slag gå Hus forbi. 
Han flagred rundt så fuglefri, 
som var han ikke Rådets Myndling. 
På Torvet blev han alles Yndling, 
i Kresen af de unge Mænd, 
med hvem han daglig gik i Spænd, 
forgudet næsten. Og med Føje. 
Høj, slank og smidig som en Vild, 
der stråled fra hans dunkle Øje 
et Blik af Nattemulm og Ild — 
hans hele Væsen var som Flamme. 
Han kom og sprængte Døgnets Ramme. 
Fra Læben gled hans Tales Strøm, 
hedt> hastigt, med en sælsom øm 
Fortrolighed mod den, han søgte. 

Det var, som om på Hyndets Fjæl 
hans Legem brændte bort i Sjæl . 



Så får et Hånsord ham af Munden, 
han vinked kort og var forsvunden.« 

»Han var din Ven?« 



»Nej endnu ej. 
For jeg begreb ham knap i Grunden. 
Men tit nok krydsedes vor Vej. 
Mest sås vi dog ved kåde Gilder, 
hvor Vinen åbned Visdomskilder 
og Taler drukned Bægrets Klang. 
Jeg mindes grant et sådant Møde. 
En Aften sad vi i et øde, 
forfaldent Tempel. Bias' Hang 
til sære Påfund havde tvunget 
Symposiets glade Ungdom hid. 
Fra muntre Læber Spøgen runged, 
og Bias glimred ved sit Vid. 
Omsider Vinens Ånder sejred, 
i Kresen gabed Hul ved Hul. 
Rundtom på Tempelhallens Gulv 
lå midt i røde Pytter lejret 
med dumme Øjne drukne Mænd. 

II* 

Med ét sprang Bias op fra Sædet, 
rev bleg af Rusen Purpurklædet 
fra sin Venindes hvide Lænd 
og løfted hende op på Soklen, 
hvor fordum Gudens Billed stod: 



»Se Brødre! Hvilken Overflod! 
Hvor Kødet bovner op om Knoklen! 
Hvor Barmen rundes fast og fuld I 
Den Guddom, Staden her har dyrket, 
har ingen Tid haft bedre Huld. 
Dens Marmor ligger nu i Muld — 
dens Genius går af Graven, styrket 
og genskabt, i Hetærens Dragt.« 

Hans Øjne stak. 

»Ti hvilken Magt 
har samlet os i Aften, Venner? 
Hvad Dæmon bor i dette Hus?« 



Han greb en Fakkel. 

»En, I kender. 
Tvi, tvi!« 

Han jog en Flaggermas 



med Blusset. 



»Pak dig, Tempelskænderl 
Nu, se jer om blandt Sten og Grus, 
der skjuler Mørkets klamme Øgler. 
Betragt de lagvis faldne Søjler, 
den sprukne Væg, det brustne Tag — 
er langvejs Gætning her fornøden?« 



Hans Stemme skjalv af ondt Behag. 
»Den Gud, der hersker her, er Døden. 
Nu, Døden bød jer hid til Fest I 



Den er iblandt jer. Jeg, dens Præst, 
har frem for eders Øjne stillet 
på Tempelsoklen, ej dens Billed 
— Døden har intet — nej den selv, 
den selv i Kød og Blod, Hetæren. 
Hvis I er Skygger — hendes Æren. 
Hun svulmer over Bugens Hvælv 

af eders Kød. Det Blod, der klæber 
sig rødt til hendes hårde Læber, 
er eders. Aldrig blir hun mæt. 
Og dog — hun gør os Livet let 
og korter mildt vort Levneds Veje . 



På Knæ for hende, på hvis Leje 
som Roser springer Blodets Fosl 



Hil, hil Gudinden Thanatosl« 

Og virkelig: Vi så ham knæle! 

Hvor ofte i de År, der svandt, 
har siden ej jeg måttet dvæle 
ved dette Minde. Tøv og Tant — 
det var, som det et Varsel dulgte.« 

»Og denne sære Mand dig fulgte?« 



»Han vilde bort. Hans Fædreby 
var ham for trang. Han kræved ny 
og større Forhold for at trives. 

På Skibet blandt en hvervet Trop, 
med hvem vi daglig måtte kives, 
mens Storm og Uvær holdt os op, 
og Skipperen sin Kurs forfejled — 
dér slutted vi en Venskabspagt, 
som fælles Skæbne fast besegled. 



Vi gik i Perserkongens Sold. 

Den store Memnon blev vor Fører. 



Kystlandet var i Fjendens Vold. 
Og Memnon fandt kun døve Ører, 
hvorhen han vendte sig med Råd. 



Og vi, som hungred efter Dadl 



Men ørkesløse drev hans Gardes 
beredne Mænd dog sjældent om. 
Vi havde Standkvarter i Sardes. 
Men når et Oprørsbudskab kom 
fra en af Lydiens mange Stæder, 
bar Vejen frem til Ry og Hæder. 
Vort Mål la ofte langt af Led, 
vi måtte tit i Måneder træge 

og trælse kæmpe for at læge 

et enkelt Brud på Landets Fred. 

I slige Kampe, Fjed for Fjed, 

steg Bias i vor Førers Yndest. 

Han så, hvor Byens Værn var tyndest, 

han klatred op på Murens Tind 

og fik sit Mandskab til at følge; 

snarrådig, kæk, for Faren blind, 

han rev dem med sig som en Bølge. 



Da Memnon fandt en tidlig Grav, 
var man i ham begyndt at ane 
en Arving til Feltherrens Stav. 

Da hændte det, som brød hans Bane. 

Vi lå i Sardes, har jeg sagt. 
Og Sardes er, skønt ofte lagt 
i Grus, helt ned til vore Tider 
en By af stor og sjælden Pragt. 
Langs Tmolosbjærgets Trappesider 
er Staden bygget. På dets Top, 
sex Plethre over Hermossletten, 
vidt synbar, rager murfast op 
en Borg, som Heraklide-Ætten 
Århundreder har hersket fra. 

Tæt ved, og endnu ældre, ligger 
et Tempel for Gudinden Ma. 
I Borgens Ly er Staden sikker, 
og Rigdom strømmer som en Flod 
hen over den fra Asiens Indre 
ad Handelsvejen for dens Fod. 
Langs Byens Gader Bod ved Bod, 
hvor Færdslen syder ikke mindre 
stakåndet, travl end i Korinth. 



Vi følte hurtig os som hjæmme. 



Men Østens hede Væld kan slemme 
selv strænge Sæders hårde Flint. 



Og vore var som Ler for Hånden. 



På Lyderfolkets Våringsfest, 

hvor Guden Atys går som Gæst 

i Landet, lægger Løv om Vånden 

på Skovens Træ og Markens Blomst 

og fejres ved sin Atterkomst 

af Mænd og Kvinder, som med Kranse 

af Krokus træder svimle Danse 

til Fløjtens hidsende Musik — 
på denne Fest, som efter Skik 
står åben selv for fremmed Kriger, 
blev Bias blandt de unge Piger 
en enkelt vår, der tog hans Hu. 



Han gjorde Myrsa til sin Frille. 



Hun mangled vore Kvinders Blu. 
Men aldrig så jeg Øjne, vilde 
som hendes, dulgte, uden Bund - 
og aldrig en så farlig Mund, 
et Smilehul, så grumt i Skåret. 
Dog frygteligst af alt var Håret. 
Når ud fra Issen hun det slog, 
som Lyderkvinder gør i Huset, 
lig sorte Snoge gennem Gruset 
hun tryllerisk efter sig det drog . 



En Kvinde, der gør Mænd til Fjender.« 



Laris tilkasted ham et Blik. 

Et Spørgsmål hun på Læben fik. 

Men tav. 

Han svælgede i Minder. 



»Nu var jo Bias vant til Kvinder. 
Han vidste, hurtig varm og kold> 
ved snart at drage, snart at fjæme 
sig fra dem som på Syvmils Hold 
sin Friheds gyldne Ret at værne. 
Men Myrsa fik ham i sin Vold, 
han blev en Træl af hendes Tykke. 
Jeg kendte næppe mer min trygge 
og stolte, før så spodske Ven. 
Han lo og græd, drev Dagen hen 
med hundred dumme Ting, forsmægted, 
fordi hun Lejets Lyst ham nægted, 
og blev — hvad ingen skulde trot — 
et B3rtte for den Stymper-Sot, 
der kaldes Skinsyge, c 



»Med Rette ?€ 



»Ja, visselig. Hun gav ham Grund. 
Hun hørte til de aldrig mætte, 
han nævned selv hin Nattestund. 
Hvorom jeg også fik Erfaring — c 

»Du mener?€ 



»Spar mig al Forklaring! 
For mig var Bias' Hus, som mit. 
Jeg kom der. Daglig. Måtte tit 
som Mægler rydde Anstødsstene . . . 



Hun lokked mig, når vi var ene.« 
»Og du?« 



»Ja, Laris, jeg har sagt, 
at hun var farlig.« 



»Og — « 



Hun tøved. 



/ 



»Du kom i denne Kvindes Magt?« 

»Nej. Jeg fortjænte din Foragt, 
om sligt et Dobbeltspil jeg prøved.« 



»Men dine Sanser ?c 



»Stod i Brand. 
Mit Blod for denne Skøge kogte. 
Jeg gav mig nidkært til at vogte 
på hendes Færd, på hver en Mand, 
hun nærmed sig. Jeg vilde hævne 
min syge Ven, hun frækt bedrog.« 



»Du kom på Sporet?« 



»Ja, jeg tog 
min Hestepassers Spejderevne 
til Hjælp, hvor ikke min forslog — 
hun havde sat en Lyder Stævne.« 



»Men Bias?« 



»Borte samme Nat. 
På Rejse. Det var kommen brat. 

Han havde først ladt sig forlyde 
dermed om Morgnen. 



Bias' Hus 
lå dybt begravet i en Gyde, 
med Ryggen op i Fjældets Grus — 
der er i Sardes knapt om Pladsen. 
Mod Gyden vendte Husets Port; 
men bagfra fandt man uden stort 
Besvær en Adgang fra Terrassen 
i Bjærget til den åbne Gård. 

For at få Vished, om og når 
den anden kom, for Porten stiUed 
min Hestepasser jeg på Vagt. 
Selv gav jeg fra mit Baghold Agt 
på hver en Lyd, i Natten spilled. 
Men Lyderen, han gav sig Tid. 
Fuldmånen vandred over Himlen. 
Højt oppe Akropolens Svimlen — 
og langs ad Skrænten Staden hvid 
som Sne, belyst af Måneskæret, 
hvis sorte Skygger krøb og krøb . . 

Da får jeg pludselig i Været. 
Min Vagtpost nærmed sig i Løb, 

forfulgt af Gadens løse Hunde . . 
Omsider. Fangen. Rotten kunde 
umuligt undfly Fældens Tand! 



En enlig, dybt formummet Mand 
var frem af Gydens Mørke dukket. 
Forsigtig, sky, han havde lukket 
sig ind i Bias' Hus. 



Jeg svang 
mig ned i Gården, kasted Kappen 
og sneg mig lydløst op ad Trappen 
til første Stokværk, hvor en Gang 
mig førte frem til Kvindekamret. 
Mit Hjærte skælved, gennemhamret 
af Angsts og Vredes Dobbeltslag. 
Så linded med et varsomt Tag 
jeg Døren. 

Ad en åben Luge 
i Væggen skar en Stråle ind. 



Jeg stod et Øjeblik som blind 
og så kun Baggrundsmørket sluge 
den Seng, jeg søgte. 

Dog se dér I 



Jeg listed sagte frem. I Guder 1 
På Lejets hvide Silkepuder 
to nøgne Legemer. 



Mit Sværd 1 



Endnu et Blik. Jeg friøs af Harme. 



De sov. 



Han lå i Myrsas Arme, 
med Hodet skjult ved hendes Bryst. 
Hans sorte Lok — og hendes frække, 
blodrøde Mund, der skjalv af Lyst . . 



Jeg børed Klingen i dem begge. 
En Strøm af Blod i Lejet flød. 

Først trode jeg dem begge dræbte. 
Men Boleren, der fik sit Stød 
for højt,, var endnu ikke død. 

Han ralled hæst, imens jeg slæbte 
ham gennem Kamret for hans Lig 
at styrte ud af Vindusgluggen. 

På engang brød jeg i et Skrig: 

»Bias, Bias!« 

Han lå, som drukken, 
tung, slap og livløs i min Favn. 

Da råbte jeg påny hans Navn. 

Han åbned Øjnene og stirred 
fortumlet på mig med et Blik, 
hvori Pupillen anspændt dirred. 
Hans Mund et rådløst Udtryk fik, 
som hos en Mand, der intet fatter. 
Da brast han pludselig i Latter, 
så Blodet ham af Halsen stod: 

Edv.^Blaumailer : Den store Strid. ' ^ 

For Vennehånd han Livet lod! 



Jeg holdt ham død i mine Arme. 
På mine Klæder randt hans varme, 
hans endnu ej aftvættede Blod . . .« 



Han tav. Laris var dybt betagen. 



»Hvordan var det dog gået til, 
at Bias — « 



»Myrsa drev sit Spil 
for alles Åsyn, midt i Dagen. 
Nu vilde han — som Mænd det vil 
forfjamsket, ør af Kvindeløgne, 
se Tingen selv med egne Øjne. 
Han lod da, som han rejste bort. 
Men også her kom han tilkort. 
Hans snu Veninde Uråd vejred. 
Og se, Forsigtigheden sejred: 
Hun vared Lyderen. Bias kom 
og fik en Niddings onde Skæbne.« 

»Men selv mod høje Guders Dom 
bør dog en Mand sin Vilje væbne. 
Du myrded ikke Bias. Klingen 
var rettet mod en andens Bryst, c 



»Den Tanke gav mig stundom Trøst. 
Men Sjælens Dybder forsker ingen. 
Og oftest har jeg hørt en Røst, 
der hvisked Rædsler i mit Øre. 
Du har jo krævet, alt at høre — 
jeg har da åbent dig bekendt, 
at også jeg blev lagt i Lænker 
af denne Kvindes Elskovsrænker. 
Hvis ikke — var da dette hændt? 
Med Sværd i Hånd jeg vilde hævne 
den Tort og Trængsel, Bias led. 
Mon ej min egen? Efter Evne? 
Ti efterhånds jeg fra ham gled. 
Bedrage ham, som andre gjorde — ' 
umuligt I Manden var min Ven. 
Jeg måtte skåne ham. Jeg burde. 
Men just, fordi jeg holdt igen 
på mine Længsler, tog jeg Skade 
på Følelser af virkeligt Værd. 
Var Bias mig end stadig kær, 
jeg kunde stundom næsten hade 
den Mand, der skygged for mit Mål. 

Nu — brændte dette Had min Sål 
hin Rædselsnat? Jeg véd det ikke. 
Hvem har på den Slags Øjeblikke 
fuld Rede siden? Men måske.« 



»Hvor gammel er da nu din Ve?« 
»Sex År og fire Måneskifter.« 



»Og denne Jammer, som forgifter 
dit Liv, den bar du siden da?« 



Han nikked tungt 



»Jeg bar den, ja. 
Og brugte den. Jeg måtte sone, 
må sone end, hvad jeg forbrød.« 



»Og det skal vare?« 



»Til min Død.« 

»For dyrt betalt, hint Klingestød I« 



»Hvad Zeus bestemmer fra sin Trone, 
vi bøjer ej. Vi er for små 
dertil.« 



»Det tror jeg ikke på. 
Han skikker os dog ingen Breve. 
Jeg tror, at Mennesker bør level« 



X. 
Den sorte Demeter. 



En Dag kom Skopas hjæm. 



»Du heri« 



Han favned Milon. 



»Arnekær I 
Ej dybt i Bjærget, som jeg trode.« 



Han krænged Hatten af sit Hode 
og kasted Skoene. 



•^ 

»I har 
dog længtes? Laris er ved Hjorden ?€ 



»Det er hun.« 



»Alt i bedste Orden.« 



Han skridted som en ung Barbar, 
rank, solbrændt, hid og did i Hytten. 



Den anden sad i adspredt Lytten. 



Vel rejst. Godt Vær. Et tappert Dyr. 
Lidt stramme Knæ. Men støt på Foden. 
Det bar ham svømmende over Floden. 
Dér misted — arm på Æventyr, 
hvormed han hovent kunde braske — 
i Strømmen han sin Rejseflaske. 
Han lo. Hvordan? Å Remmen brast. 
Og Tabet var jo til at bære. 
I Vinterbygden hang til fjærde 
Dags Morgen han ved Hjæmmet fast. 

Hans gamle Mor, der au var Enke, 
forlangte fuld Besked om alt . . . 
Han havde, som man kunde tænke, 
da også om den Gæst fortalt, 
de her i Sommer havde huset . . . 



Milon så op. Et utrygt Blik. 



Forresten havde hun nok snuset 
det op forlængst. De gamle fik 
hveranden Dag Besøg fra Fjældet. 
Her blev da intet nyt forældet. 
Imens de spandt for Hyttens Dør, 
gik Sladren frit som Pust i Rør . 



Og, hm I 



Han tav. Lod Resten ligge. 
Men Milon havde mer end nok. 
Han tog sit Blik og fristed ikke. 



Den unge purred Pandens Lok 
og søgte nye Rydningssteder, 

med Lungen høj af Bjærgets Vær. 
Det lykkedes. 



»Hvad har du dér? 
Dit Sadelgæmmel Ringe, Kæder I« 



Han plukked frem med hidsigt Grams. 
Et Barn foran en Legetøjs-Kasse. 



»Så mange Slags i denne Masse! 
Endda — « 



Han greb i Stof. 



»En Vams I« 



Fra Milen hæftigt: 

»Lad den liggel« 

Hans Røst på én Gang trued og bad. 



Men Hyrden Skopas adlød ikke. 
Med Kjortlen på sit Skød ban sad. 
Sky, Rædsel skifted i bans Blikke. 



»Er Vamsen din? Jeg mener, bar 
du båret den?« 



Den ældres Mine 
blev mørk. Det syntes barn en Pine, 
at blive spurgt og give Svar. 



>Nu ja. Engang. For længe siden. 
Hvad Brug bar du for denne Viden?« 



»Hvis den er din, så er det Blod, 
der pletter den, en andens.« 



»Lod 
det sig dog ikke tænke . . .« 

»Klædet 
er helt, hvor Blodet det har vædet. 
Der måtte findes Rift og Snit, 
hvis Bæreren var bleven såret. 
Og dybt må Klingen have skåret. 
Så meget Blod I« 



»Det går for vidtic 
Da tordned Skopas, rød i Kammen: 



»Du går for vidt I Du lægger Skammen 
og Skylden for usonet Drab 
på dine Værtsfolk her i Stuen. 
Til Tartaros med dette Skab le 



Han smed sit Fund i Arneluen. 
Milon sprang til. 

»Dreng, er du gal?c 

Han så det fænge, blusse, smulre . . . 
Og greb, med en af Sjælekval 
fortrukken Mund, om Hyrdens Skuldre. 



»Hvad har du gjort?« 



Han rusked hårdt 
og smed ham fra sig. Vredt. I Vælde. 



Så vendte han sig brat. F6r bort. 
Og lod til Afsked Klinken smelde. 



Det bar tilfjælds. 



En målløs Gang, 
på hvilken Milon intet sansed. 
Han lystred kun sin Vandretrang. 



Hvad var han for en Mand? 

Han standsed. 



Som Navne dog blev brugt på Slump I 
Ti Mand? Knap Menneske! En Klump, 
en Dynge Kød, der skjalv i Smerte. 
Fornuften udblæst som en Kærte. 
Hans Sjæl formørket. Viljen] blind. 
Til Rest kun dette sydende Sind, 
der jog ham træt, drev ham i Døden . . 



Han smed sig på et Knudehæld. 
Og så sig om. Brat, kløftet Fjæld. 
Tomt, trøstesløst, trods Solfaldsgløden. 
For Foden, dybt, et brustent Kær. 



Var Livet ham så meget værd? 
Der skød sig frem et Rejseminde. 



Ombord på »Glaukos« fra Milet. 
Man krydsed om for Høstens Vinde. 
Der steg til Storm. Så var det sket. 
Ved Midnat drev de ind på Skæret. 

Og Skuden krænged, som en død 
Delfin med Bugen vendt i Været. 
Rundt om på Søen Planker flød. 
Nu stræbte man sit Liv at bjærge. 
Man fik en Plankestump at værge. 
Man skummed. Hug med Knytten til 



1 Spejl det Verdens Skalkespil, 
som Guderne måske kan ynke. 



Han væmmedes og lod sig synke 
lemfældigt ned mod Havsens Bund. 
Hist oppe Bølgens Brøl og Fråde. 
Her Dybets grønne Ro. Dets våde 
og bløde Læber mod hans Mund, 
dets blide Klunken ved hans Øre . 



Dog Havet kasted ham i Land. 
Dengang var Livets Tråde skøre. 
Men nu? 

Nu var han ræd for Vand 
og Ild og Sværd og Bjærgets Øgler. 
Hvorfor? 



Han red for slappe Tøjler, 
da hid han styred Hestens Fod. 
Hver Dag, hvert År, han leved, Bod, 
kun Bod, for Udåd, gjort i Blinde. 



Her havde han set Solen skinne, 
hørt Fuglesang, slugt Bjærgets Luft 
og svælget Sætrens Blomsterduft — 



her blev han først til Livet bundet. 



Her havde han desuden ftindet 
Skopas og Laris. 



Milon får 
nervøst med Hånden over Blikket, 
som prøved han sig selv, og nikked: 



Ja, det var Laris. 

Fagre Ord 
i Dynger mellem Mand og Kvinde I 
Han havde aldrig tænkt at binde 
sig fast til nogen — kåre Viv. 
Men denne Kvinde var hans Liv. 
Ifald det var. Han havde mandet 
sig op Gang efter Gang. Bestemt 
at rejse, finde sig et andet 
Asyl. Men kunde ikke. Skræmt 
ved Tanken om, når deres Veje 
blev skilte, aldrig mer at eje 
den Fryd at stedes hende nær — 
ved hendes Væsen dybt husvalet. 



Og havde hun ej selv befalet, 
han skulde leve? 



Noget nær — 
han rejste sig og vred sin Næve — 
det sværeste, hun kunde kræve. 

Et andet Minde. Den, der står 
for store Håb, vil Minder samle. 

To Brødre. Krigsmænd. Lige gamle. 
De delte alt i Kongens Gård. 

Så fik den ene Ulivssår — 
et Spær, der gik ham gennem Lungen. 
En Feltskær drog i Broddens Skaft . . . 
Da svælged Staklen Blod med Tungen: 
»Lad siddel Spar min sidste Kraft! 
Jeg dør. Men jeg må se min Broder, c 
Han leved end til sent på Kvæld 
og så ham. 



Ja, et Spyd, et Spjæld! 
Det stopped Hjærtets stride Floder, 
imens det sad. 



Men her var hændt? 



Som Rov for Luen var den endt, 
den Nessos-Særk, han havde håret 
hin fjærne, skæbnesvangre Nat. 
Den smerted ham, som Spydsod sat 
for Brystet. Men den dækked Såret. 
Han leved kun den Stund, den blev. 
Og se, nu kom en Knøs og rev 
den hårhændt fra, så Blodet strømmed . 

Edv. BlaumuUer: Den store Stxid ^3 

Hå, hå — han lo — en Skrælling ømmed 
og kvied sig for Sår, der drev I 



Påny i Vej. Mens Bjærget lukked 
og åbned sig. Hans Lænder vugged. 
Ved Pandens Krige Dråber sprang. 



Som for hans Fod, så i hans Hjærne 
den samme øre Kringelgang . . . 



Hvorledes nå sit Væsens Kærne? 



Han kævled sig jo stik imod. 
Hans Liv hed Laris. Dette andet 
var dødt og måtte op med Rod. 



Og Drengen, som han havde bandet? 
Måske fortjænte Skopas Tak . . . 



Dybt i en Kløft, hvor Snoen stak. 
Fra Bunden steg en skummel Brusen. 

Han standsed, lytted: Tænonslusen. 
Der var jo mange. Hver en Kløft 
sin Sø, sin Sump, sin Afløbsgrøft. 
De påstod, Bjærgets Visdomsugler, 
at Vandet førtes gennem Huler 
i Fjældet frem for Dagens Lys 
på andet Sted, tit Mile borte — 
et Væld, der slap sin Dievorte 
og plumret fristed Gravens Gys 
for ungt og rent påny at fødes. 
Ak, hvem der sådan kunde dødes 
og fødes, blank for Grums og Knus, 
som Strålen, der i Solen spruder 1 



Han smed sig plat ud, næsegrus. 
Her hjælpe En de høje Guder I 



På Felden Skopas. 



Laris var 
i Gang med Mælken. 

13* 

Store Kar 
blev styrtet fulde op til Randen. 



Han hørte hende kaste Spanden. 
Så rev hun Døren op. 

Et Nik. 
»Alene 1« 



Rød for Brorens Blik, 
betvang hun Lysten til at spørge. 



Fra Skopas: 



»Du skal ikke sørge I 
Han kommer, c 



»Har jeg søgt din Trøst ?c 

Hun krydsed Arme for sit Bryst, 
hvor Havet gik i vrede Bølger. 



»Du tåler vel en SpøgPc 



»Der dølger 
sig mer end Skæmt bag dine Ord.« 



»Måske.« 

»Hvad er det så, du tror?« 

»Hvad mest af alt din Harme røber.« 

»Og om så var?« 

»På Bjærget søber 
man næsvist i sin Nabos Fad. 
Dit samler Bygdens Folk på Rad.« 

Hun lo i Overmod. 

»Det rører 



mig ikke. c 



^Nej. 



En Pavse faldt. 
Han sad, som om ban vogted Snører. 



Så spurgte hun: 



»Er dette alt? 
Tal ud, hvis du har mer at sige I c 



»Hvad nytter mine Broderråd? 
Du er en svært beslutsom Pige. 
Din Vilje bider Sten som Talg. 
Og sagtens har du gjort dit Valg. 
Men denne Milon — « 



» Denne ?c 

»Vilde 
jeg helst, du aldrig havde set. c 



»Men hvem har voldt, at det er sket?« 
*Ja, ja — jeg griber mig i Bringen.« 
»Din Ven fra før er dig imod?« 



»Med eller mod — enhver er god 
for sig. For Himlens Guder ingen. 
J^g gransker ej hans Hjærterod. 
Som Gæst gay han ej Grund til Klage. 
Men da han til din Hu fandt Vej: . . . 
Har nogen Tid du set hans Mage?« 



For første Gang lo Laris. 

»Nej. c 
»Hvad nu?« 

»Desmindre til at vrage. 
Forøvrigt I c — Pigen greb hans Hånd — 
»nu vD vi tales ved som Venner. 
Du kan da nok forstå, jeg kender, 
som du, hans sært urolige Ånd.« 



>Og dog?« 



>Og dog I For sent at drøfte. 
For pinligt med.« 



Han tav en Stund. 
»Du har da — givet ham et Løfte?« 
En Skælven Jkrused hendes Mund. 
»Nej.« 

»Har han ikke søgt dit Minde ?€ 

»Nej, aldrig!« 



Hendes Blik blev stort. 



»Som han er — bejle til en Kvinde, 
til mig — det var forgæves gjort!« 



»Himlen ske Tak!« 

Han glatted Panden. 
»Men, Laris, bliver han en anden?« 

»Jeg har det Håb.« 

»Den sidste Tid 
har vist Forandring til det værre.« 

»Ja, ingen er sit Lunes Herre.« 

>Du har da mærket det? Så vid — « 



Med dæmpet Røst fik han berettet 
om Milons Vams, han havde brændt. 



Hun jubled. 



»Denne Byrde lettet 
£ra Hjærtetl Dette Vanvid endt I c 



»Så du har også Kjortlen kendtPc 
»Dens Saga. c 

»Er du ganske sikker — c 
»På hvad?€ 



»At du den helt erfor? 
At intet — værre bag den stikker ?c 

»Hvad er det nu igen, du tror?« 



»Man bør ej mønte alt i Ord. 
Ti Mistro er en Sot, der smitter.« 



»Men ikke mig.« 



»Du skal få Fred. 
Endnu kun ét. For Tiden snitter 
hver Kvæld han Billedkram i Ved. 
Mest Dyrefjæs. Men også Hermer, 
som dem, der her i Bjærget skærmer 
en Vandringsmand hans Vej og Sti. 
Hvortil den Flid?« 



»Han er en Sværmer. 
Men spørg ham selv. Hvis ikke — til 
Og tænk så dit. Og tro det bedstel 
Et Skridt er gjort. Hvornår det næste?« 

En Morgen kort før Solopgang 
steg Milon ud og sadled Hesten 
og red. 



På Rejse. På en lang 
og møjsom. Guderne om Resten! 



Han kvikned op for Morgenblæsten, 
bar atter Brynje, Hjælm og Sværd — 
som da han kom til disse Steder. 



De passed ham, de tunge Klæder. 
Hans Kinder fik et uvant Skær, 
og Panden lyste frels af Håret. 



Det kendte Trit! Hans gode Dyr! 



Han spændte Næven trygt mod Låret. 



Først opfjælds. Og så frem i Skåret. 

Langs Væggen svømmed Tågens Skyr. 
Da faldt en første Gnist og tændte. 
De gløded mørkt. De funkled, brændte 
og damped bort i solblå Røg . . . 



På Luftens Bølger flød en Høg, 

hvis Rovskrig gjalded gennem Kløften. 



Fra Sumpen lød en Vildsos Snøften. 
Den vælted tungt i Rør og Siv. 



Nu vågned alt påny til Liv. 

Han med. Han med. Han havde strittet 

imod det længste. En besmittet. 

En livsforvist. Et skranglet Vrag. 

Nu ånded han op i dybe Drag. 

Han vilde ikke længer flænses 

af Svøbeklør. 



Han vilde renses. 



I Figalia. 

Mægtigt Ry 
der gik af denne stolte By, 
som turde Jordens Moder skjule. 
I Bjærget lå Demeters Hule, 
med hendes Billed, sælsomt skabt. 
Did flyed mangen en fortabt, 
forfulgt Manddraber for at løses 
af Bandet ved Gudindens Fod. 



Nu mødte han. Nu skulde øses 
på ham Præstindens Soneblod. 



Han lunted frem med trøstigt Mod. 



Imellem traf han på en Rytter, 
der gav om Vejen ham Besked. 



Omsider, da mod Kvæld det led, 
han fandt en Håndfuld Sæterhytter. 



Man lå på Udkig, der han kom. 
Og Folket stimled sammen om 
den våbenklædte Mand på Hesten 

et her i Bjærget uvant Syn. 
Men alle tog de vel mod Gæsten. 
De lejred ham ved Bålets Bryn 
og disked op med Mad og Drikke. 
Med Herberg bød en Snes sig til. 



Han valgte, hvor han vilde ligge, 
og slumred ind ved Fløjtespil. 



Den næste Dag endnu på Rejse. 
En Nat i Bjærget uden Ly. 
Da så han, mens en Flod i Gry 
han fulgte, Figalia knejse 
på Toppen af et ensomt Fjæld. 
Dens Huse hang som Duebure 
dumdristig under Faldets Hæld. 
I løbske Linjer Stadens Mure — 
en Krone, der var trukken skævt 
på Issen af en skallet Kæmpe. 



Did får man ikke op med Læmpe. 
Og han, som havde stridt og strævt 
med Bjærge, var kun lidet lysten. 
Fra Staden, Egnens Metropol, 

Elæon vinked ham mod Kysten — 
Elæon, kaldt Gudindens Stol . . . 



Et Søsterfjæld. Han så det rage 
i Sky langt borte, hvidt af Sol 



De tredve Stadier lagt tilbage. 
Ved Foden faldt han ned og bad. 
Så steg han op på nøgne Fødder. 
Højt syngende. Et Tempelkvad. 
Og Stien krydsed, fuld af Rødder, 
i Lynhak en Cypresselund, 
med ubarmhjærtig ranke Stammer. 
Dens Kroner ligned sorte Flammer, 
der skød fra Underverdnens Grund, 
hvis Ild er Mulm. Så nøgent Fjæld, 
hvor Solen gennem Brynjen gløded. 
Han spejded ud i Klippeødet — 
men ingen Steds et Kildevæld I 
Hans Røst blev stikkende i Struben. 
Det hamred højt i Tindinggruben. 
For Øjet dansed Ring i Ring. 
Tilsidst en Række Trin. Et Spring. 



For hærklædt, mødig Mand for vovet 

Men gjort. Gudinden være lovet! 



Her gabed Fjældet ikke goWt. 
Han vandred i et løvrigt Holt 
af gamle Ege. Dystre, strenge. 



Det lysned. På en åben Plet 
en Fjældkam — et Titan-Skelet 
med Porten til Demeters Hule. 



Barhodet søgte han at skjule 
sit Ansigt dybt i Stenens Favn. 



Og råbte langsomt trende Gange 
med Ærefrygt Gudindens Navn. 



Så lytted han beklemt og bange. 
En Kvinderøst fra Hulens Dyb: 



»Stat op fra Fjældets Ormekryb 1 
Stat op og lad dit Åsyn skue!« 

EdT. Blftumuller : Den itore Strid. ^^ 

Han adlød. Rejste sig. Og så: 
Prsestinden. Høj. Lys som en Lue. 



»Dit Blik er sart. Din Kind er grå. 
Hvad tynger dig?« 



»Et Drab, jeg øved.« 



»I Vrede?« 



»Nej. Af Våde. Prøved 
fra År til År et jaget Dyr — 
de grumme Hævngudinders Strikker.« 



»På dette Bjærg er Hvermand sikker. 
Men til min Guddom hid du tyr? 
Vil renses?« 



»Ja.« 



»Når Morgnen gryr. 
Ej før. Dog tør jeg intet love. 

Du bliver her. I Dag. I Nat. 
Men vågen. Du må ikke sove. 
Se hist en Brønd, i Stenen sat. 
Demeters. Bad dig dér hver Time, 
til Solen rinder op af Hav 
og Himlen farves rød som Rav. 
Så vil jeg lade Kymblen kime.« 

Hun svandt. 



Han gjorde, som hun bød* 
Han toed sig i Brøndens Bækken. 
Af Bjærgets Præster, tre i Rækken, 
den yngste bar ham Salt og Brød. 
Fra Hulens Indre Hymner lød. 
De steg og faldt, som Vand i Kummen. 
Han skælned grant Præstindens Røst, 
Mandskorets dybe Bølgebrummen, 
de dumpe, dystre Slag på Trommen. 



Det bed og suged for hans Bryst. 
Og i hans Sind en sorgfuld Granen. 



Men Solen sank. Og Mørket faldt. 
Brat. Hovedkulds. En Afmagts-Dånen. 

14* 

I samme Stund, af Havet kaldt, 
på Nattehimlen vandred Månen. 
Hulsleben. Som en Mejers Segl. 
For Eggens Skår, lig modne Kærner 
af Axet, dryssed blanke Stjærner, 
der drukned dybt i Brøndens Spejl. 
Han så de stille Genfærdsflammer, 
som listed rundt blandt Egestammer, 
hvor Uglen flagred fra sit Bo. 
Det pusled om ham. Peb og lo. 
Fra Fjældets Indvold Stemmer trued 



På Altret foran Hulens Svælg 
en svovlblå Ild af Asken lued. 



Han stønned som en Smedebælg 
og flakked hid og did i Vånde. 
For Nattekulden frøs hans Ånde. 



Først hen ad Morgen fik han Ro. 
Å, endelig! Han hilste Dagen. 
En Klang af Kymbler. 

Sært betagen, 
med Hjærtet fiildt af Tvivl og Tro, 
han vendte sig og så Præstinden. 



Formummet. Sort til Kjortlens Søm. 
Kun Stemmens Skærhed røbed Kvinden. 



>Er du beredt?« 



Og som i Drøm, 
med Hånden trykket fast mod Barmen, 
han bøjed sig. 



En Tjæner kom. 
Han bar en Pattegris på Armen. 
Den skreg og vred sin hvide Vom. 



Men Milon gik til OflFerstenen 
og sank på Knæ. 



Med Oljegrenen, 
hun hented frem af Kjortlens Fold, 
berørte hun hans Mund og Pande. 

»Nu giv Demeter dig i Voldl« 

Hun kasted Salt i Altrets Brande. 

Så løfted hun til Bøn sin Røst: 

• O, høje Jordens, Livets Moder! 
Du Favnerske, hvis spændte Bryst 
er Væld for Frugtbarhedens Floder! 
Fra Hulens Grund, hvor aldrig Sol 
har skinnet, hvor på Klippens Stol 
du dunkle i det dunkle troner, 
mens Hestens Hoved sælsomt kroner 
din Dronninghals — i højre Hånd 
Delfinen og i venstre Duen — 
jeg kalder dig med ydmyg Ånd! 

Som Honning, gydt i Alterluen — « 

et Alabast hun sønder brød — 



»så vorde nu din Vilje sød! 
Og som du selv i Ve og Smerte 

har kvæget her dit Moderhjærte, 
så hjælp nu fredløs Mand af Nød I c 



Hun greb en Kniv. 

»Nu må du agte 



c 



på Blodets Stråle! 



Milon strakte 
klejnmodig begge Hænder frem. 

»Du skælver jo på hvert et Lem! 
Flet Fingrene og dan en Grube! c 



Et Fus af Blod fra Dyrets Strube. 
På Milons Hænder knap et Stænk! 
Præstinden studsed. Veg tilbage. 



»Du vilde renses for din Plage. 
Her nytter ingen Offerskænk 1 

Jeg forsker ikke ud din Brøde. 
Véd heller ej, om nogen Gud, 
der hader dig, har spildt min Møde 
Men dårligt går du selv dit Bud!« 



»Hvad mener du?« 



Han hakked Tænder. 



»Den Mand, der beder om en Skærv 
af Guders Gunst, bør have Hænder, 
som ikke skælver! 



Endt mit Hverv. 
Gak bort! Her tør du ikke dvæle!« 



Ved Bjærgets Fod han fandt sin Hest 
og steg i Sadlen. 



Øst og Vest — 

hvorfor med Vejens Løb sig kvæle? 
Han nåde mer end tidsnok hjæm . . 



Hvor grusomt han var bleven skuffet I 



Omsider hans Beslutning truffet. 

Og sat i Værk. Med Fynd og Klem. 

Så brast det. Midt i Håbets Hede. 



Hans Sind var fyldt med bitter Vrede. 



Men efterhånds, som Bjærget svandt 
<)g Fjærnets Soldis sløred Tinden, 
et Spørgsmål Vej til Læben fandt: 



Ja vred. På hvem da? 



På Gudinden? 



Hun dækked nådigt Brødens Spor. 

Men ringe Nytte dog han høsted. 

Han mindedes Præstindens Ord. 

Hun havde Ret. Hans Hænder rysted. 



Og han, som havde ment sig stærk I 
Han var det ikke. 



Langt fra ikke. 
Og Styrke kunde ingen tigge 
sig til. Den var et Sjælens Værk. 
Den sunde Sjæls. 

Det kunde skræmme. 
Fra Sjælen dette syge Skælv! 
Han mangled Krammet på sig selv. 
Hvordan så høj en Sag da fremme? 

Den sjætte Aften var han hjæmme. 



I Ødemarken, på en Sten, 
sad Laris. 



Sad, som om hun vented. 



»God Kvæld 1 Din Hest har ømme Ben. 
Hvor har du været ?€ 



»Lykken hented 
jeg ikke.c 



»Nej, det kan jeg tro. 
Den ligger knap så langt af Vejen. 
Fortæl 1 Jeg skal vel med i Legen, c 



De fulgtes frem i Kvældens Ro. 
Mens han beretted og hun lytted. 



»Du havde sagtens bedre hyttet 
dig uden det, der nu er hændt. 



220 

Din Gudetørst har længst jeg kendt 
og vidst, du måtte frem til Kilden. 
Men sørg nu ikke over Spilden 1 
Om kort Tid holder Bjærget Fest 
for Pan, der savner Prunk og Præst, 
der tit er sær, men aldrig kunstig — 



måske er han dig mere gunstig.« 



XI. 
Pans Fest. 



Fra Morgenstunden Opbrudslarm. 
I alle Hytter travle Kvinder, 
der lo og pludred. 



Blank og varm 
la Solen over Bjærgets Tinder. 



Bag Indelukket Bygdens Flok, 
hvis Brægen lød af Savn og Klage: 
På Sætren. Ellers. Alle Dagel 



En Hyrde gik med salvet Lok 
og spredte nyslåt Hø i Knipper. 

»Børnlille, giv jer blot tilfreds 1 
Og pris jer Lykke, at I slipper 1 
Hvem vi tar med, er Døden vis.« 



Et Pigehoved mørkned Skåret 
i Søskendlågen. 



Laris stod 
og stak en Sølvpil gennem Håret. 



»Den lille Prochne! Let på Tå!« 



Hun lo. 



»Kom ind og lad dig synel 
Hvor sød! Og hvilken Siljevånd!« 



»For tyndl« 

Trutmt. En Barnetryne. 

»Vist ej. Og se! Med Pandebånd! 
Hvem skænked dig slig kostbar Slynge ?€ 



Men Prochne rødmed kun til Svar. 



»Så spæd en Barm kan også gynge? 
Behold din Løndom, lille Nar! 
Begrav den under Bjærgets Rødder! c 



Hun ordned Kjortelbrystets Fold. 
Veninden gav ved hendes Fødder 
Beundrings-Trangen sig i Vold — 
den endnu næppe voxne Piges . . 



På engang rev hun Blikket løs. 
Der var en Ting, som skulde- siges. 



»Jeg er jo kun en stumpet Tøs. 
Men du har været mig en Søster 
og hjulpet mig på mange Led. 
Det har du, Laris. Ja du ryster 
på Hodet — € 

»Bliv du bare ved I c 
»Der truer eders Gæst en Fare. c 
»En Fare?c 



»Ja jeg vilde vare 
dig ad, imens det end er Tid. 
Lad Milon ej gå med til Festen I c 



»Hvorfor? Nu hurtig ud med Resten! 
Vil Bygdefolket yppe Strid ?c 



»De tror ham ramt af Gudens Stråle. 
De tror, han bringer dem Fortræd, c 



»De Tåber! c 



»Og vil ikke tåle 
hans Nærvær på det viede Sted.« 

Et Hånsmil knimmed hendes Læbe. 
»Og trodser han demPc 



»Vil de dræbe 
ham. Hører du I De svor en Ed 
ved Gudens Sten og Folkets Helse. 
Så hvis du tænker på at frelse 
hans Liv — c 



Hun slog sit Øje ned. 
»Du er en Kylling le 



Laris' Stemme 
lød utålmodig. 



»Let at skræmme. 
Men jeg er ingen Stik-i-Rend. 
Forøvrigt — mærk dig dette nøje — 
skal Kvinder ikke frebe Mænd. c 

EdT. Blaumuller : Den itoxe Strid. ^ ^ 

Så ringe Lønnen for Ens Møjel 
»Jeg har dog ikke gjort dig vred?c 



»Sniksnak! Nu véd jeg jo Besked. 
Kan sætte Næsen op mod Vinden, c 



Hun kyssed Kyllingen p& Kinden. 

»Se så. På Gensyn. Gak nu hjæmU 

Hun læmped hende ud ved Armen. 



Så tog sit Smykkeskrin hun frem 
og stak en Bronzekniv ved Barmen. 



Kort efter Middag. 



Lejren lå 
forladt og pukled sine Kuber. 

Fra Sletten Råb af ttisind Straber. 



På Række stuved Hæl mod Tå 
en hvidklædt Skare. 



Himlen blå, 
og under den som Sne i Drive , 



Da Tubestød med malmhård Klang. 



Og Dyngen flød for Solens Skive. 
Blev til en Elv, der bobled, sprang 



Det store Festtog kom i Gang. 



Man bar en Vidjekvist om Armen. 
For Panden lå en Fyrrekrans. 



Som Toget ruUed, voxed Larmen. 
De unge Hyrder tren en Dans 
med Bukkespræt til Fløjtens Toner. 

15* 

Fra kåde Læber saftig Skæmt 
forarged mildt de ældre Koner. 



Men Pan har ofte Dyden skræmt. 
Og han fortjænte Lov for Året. 
Man sendte ham et ydmygt Suk. 



»Hvad skader, Euryta, din Buk? 
Han trækker så betænkt på Låret, c 



»Ja sig mig det! Jeg gav ham Korn 
og Salt imorgesc — Konen klapped 
dens kransede, forgyldte Horn — 
»da var han kry nok.« 



Dyret snapped 
mod Hånden. Vilde ikke med. 
Og planted Klovene i Jorden. 



Men Sværmen drev det frem i Snoren. 



»Uvilligt Offer spår Fortræd. < 

Et dybt bekymret Blik tilbage. 

»Hej Prochnel Har du Lyst at smage?« 



Det var den tykke Gorgos Røst. 
Hun gnasked i en Honningkage. 



Men Prochne havde ingen Lyst. 
Hun delte sig imellem tvende: 
En Hyrde, som blev ved at sende 
den små forlibte Øjekast — 
og Laris. 



Hendes Gang var fast, 
og hendes Holdning, som den plejed. 
Det lod endogså til, hun ejed 
en, selv for hende, uvant Ro. 
Hun spøgte. Lo, når andre lo. 
Som Dagen ingen Fare dulgte. 
Dog var det tydeligt, hun fulgte — 
og med et Blik, der stod i Brand — 
en enkelt fjærn, men væxthøj Mand, 
hvis Hoved raged op af Toget. 

Og denne Mand, han gik i Knoget 
af Stemmer tavs. 



Han fulgte Trop. 
Men Jublen kunde han ej dele. 
Det var så meningsløst, det hele. 
Han gik her kun og fyldte op. 
Og Sangen? Han forstod den ikke. 
Dens Toner dyssed ham i Slum. 
Omkring ham gabed åbent Rum. 
Fra alle Sider fjendske Blikke. 



Til onde Øjne var han vant — 
man viste ham bestandig Kulde. 



Og dog, hvori det lå, han fandt 
dem just idag så hadefalde. 



Men som et mægtigt Fabeldyr 
på Sletten Toget frem sig slæbte 
og efterlod dens Urter dræbte. 



På Solfaldshimlen Uværsskyr. 

Det skumred. Faklerne blev tændte. 
Fortroppen nåde Brinkens Rand 
og gjorde Holdt, som på en Strand. 
Hist nede Festens Plads, den kendte. 
£n halvrund Kløft, hvis Endevæg 
brat, lodret lukked for dens Krater, 
med Ring-Terrassens Kalkstenslæg — 
det vidt berømte Pans-Theater. 



Nu stod man altså ved sit Mål. 
Man søgte hid hvert År i Høsten. 



Og alle løited Lovsangs-Røsten, 
mens Faklerne de smed på Bål. 



Så steg de ned ad hugne Trapper 
dl Kløftens Bund. 



De røde Blus, 
det tætte Myh af hvide Kapper — 
Pan-Processionens Højtidspuds — 
belyste Kløftens mørke Vidder. 

I Luften Fløjters Foglekvidder. 



Forsamlingen var falden til Ro, 
på Skuepladsens Stentrin lejret. 



En munter Gud» der her blev fejret. 
Man råbte højt. Man sang og lo. 



Langs Valgen lå Theatrets Scene, 
med Gudens Hulegab til Port. 
I Midten Altret. Kvaderstene. 
Fra Horn til Horn en Egeløvsbort. 



To unge Hyrder passed Bålet. 



På engang tystned Bænkevrålet. 
Et Mimespil af Gudens Liv: 



Ind dansede med strakte Vriste 
et Kor af Nymfer. Ranke Siv. 
I Hånden holdt de Slåenkviste. 

Ved Midnat. Dybet af en Skov. 

De flagred rundt som Månestråler. 
De keg i Hulen. Guden sov . . . 

Med Grenen kilded de hans Såler. 

Men Pan gav intet Livsens Tegn. 

Så brød de ind i Altrets Hegn. 
Til Dansetrin den dovne Skråler 
de lokked med en Vexelsang: 

>0 Pan, du har jo her din Gang. 
Kom ud af Hulens Hvilesenge 
og træd en Dans i Bækkens Engel 
O Pan, o Pan, du sov et Kom 
for længel 

O Pan, bekrans dit Bukkehom 
og stang dermed, ifald dig lyster I 
Tramp Takten frem, så Bjærget ryster, 
for Nymfen, Skovens Slåentom, 
din Søster I c 



234 
Da hørtes der et Bakkebræg: 

Hæ, hæl 

Og hårde Klove trined. 



Han stod i Døren. Stod og grined, 
med ladne Ben og tottet Skæg. 



Så jog han dem til Scenens Kroge. 
Hans Overmod. Og deres Angst . 
Men aldrig fik han nogen Fangst. 
De svandt og svømmed ad i Tåge. 



Påny en Brægen. Men en træt. 
Besvaret. Fjærnt. 



»Javist, du kækkerl 
Din Elskers Trå du lumpent gækker. 
Men gør det, Echo. Skrig dig mæt I 
Forslug dig på de Suk, du tærsker. 

Du undflyr ikke Bjærgets Hersker le 

Fra Skuepladsen Bifaldstråb. 



Men Laris spejded, hovedsvimmel. 
Hvor dvæled Milon? Intet Håb. 



Han skjulte sig i Folkets Vrimmel. 



Den ældste Panagog stod frem 
og påbød Stilhed. 



Alt forstummed. 
En Tempelandagt fyldte Rummet. 



Fra Altrets Ild, med Os og Em, 
en sagte Knitren. 



Kraterkammen 
lod Himlen åben, stjærnestrøt. 

Nu kosted Guden Dyrehammen. 
Og Hermes* Søn, hos Dryops født, 
steg mystisk op af Bålets Luer. 
I Blikket veg den lystne Ud 
for Skovens dybe Mulm. En vild 
og vældig Gud, hvis Læbe truer, 
hvis Luner aldrig kendte Bånd. 
Men disse Skoves, Bjærges Ånd, 
dem selv med deres Gru og Glæde 



Og Panagogen hug sin Stav 
i Stenene, der Genlyd gav: 



»Pan her?« 

Fra Mængden: 

»Ja. Tilstedel« 
»Nuvel — så rejser jer til Bøn!« 



Et Dobbeltkor af begge Køn 

i Krans om Altret. Hymnen runged. 

Pompøs. Almægtig. Tusindtunget. 
Forsamlingen sang husvant med. 
Og alle stred de deres Hænder 
mod Hulen, Gudens Våningssted. 



Så døde Sangen. 



»Ilden brænder« — 
lød atter Panagogens Røst — 
»og Guden venter Ofrets Høst. 
Men først skal vies Tempelgrunden.« 



Ved Altret stod et Kar med Vand. 



Han steg i Trinet, greb en Brand 
og kasted den på Krukkebunden. 



En Hvæsen op fra Karret lød. 
Så bar han det omkring ved Hanken 
og stænked Gulvet. Resten gød 
han ud mod Altret. 

»Ond er Stanken 
af urent Bol for Bjærgets Gud. 
Men ledere den Mands, der krænked 
Alhersker-Drottens Retfærdsbud. 
Arkadiere, hvem Festen bænked, 
jeg maner jer for Guden Pan, 
bekender, om iblandt jer findes 
en Rømningsmand, fredløs for Ran, 
for kundbart Drab — Vens eller Fjendes — 
som ej blev sonet! c 



Tyst en Stund. 
Man hørte Fyrreveddet sprage 
i Faklerne. 



Da, længst tilbage 
i Mængden, først en enkelt Mand, 
så hundrede, der skreg og skråled: 



»Ja, ja I« 



Forundring. Uro. 

Hvem? 

Af alles Blikke Harmen stråled. 



Ti se, en Mand stod trodsig frem 
og fletted Arme over Bringen. 



En Snyltegæst. Ham kendte ingen. 



»Vi kender haml« 



Hans Bymænd skreg 
som galne Dyr. Og Hånsord regned. 



»Drabsmand og Bandsmandl« 



Milon blegned 
af Vrede. Men han tav. 

Da steg 
Forbitrelsen. Hans Fjender glammed 
og trued: 



»Nu forvar dit Liv!« 



I Trængslen Laris. 



Pigen krammed 
afmægtig, indestængt, sin Kniv, 
så Blodet drypped. 



Midt i Larmen 
slog Panagogens Stav til Lyd: 



»Hold inde! Fred er Festens Pryd. 
Forbandet hver, der løfter Armen 
til Hug og Slag. Ham Guden slå! 

Og er her fredløs Mand tOstede, 
velan, giv Plads og lad ham gå I« 



Det skete. Milon gik. Man så 
ham langsomt Kløftens Trappe træde. 

Den store Strid. 



De rappe Trin af Kvindefod. 



Forpustet, hed, med åben Mund 
i Fælleshytten Laris stod. 



Hun gisped efter Vær en Stund. 
På Milon brændte hendes Blik. 



»I Brynje ?€ 



»Ja.€ 

»Ved Nat? Hvorhen?! 

»Véd ikke. Følger fredløs Skik. c 

»Og så? Når kommer du igen?€ 

Hans Øjne faldt, og Stemmen sank. 

»Jeg kommer ikke. c 



Hun blev rød 
og bleg. Så vendte hun sig rank. 



>Nu, som du vil. Og som du tør. 
Jeg holder ikke på dig.« 



»Gør 
dog ej min Afsked altfor svær.« 



Hun lo i Vrede. 

i6* 

»Dumt, det dér! 
Mon jeg har rendt mig halft ihjæl 
for ømt at byde dig Farvel?« 

»Men, Laris, kan jeg blive her?« 

»Ja, du har lidt en bitter Tort. 
De Uslinger 1 Jeg kunde flå 
dem levende I Som Skræmsler slå 
dem op i Fjældeti Hårdt mod hårdt 
og Hævn for Hån! Hvis du har Lyst 
at blive for dit Livs Behov — 
så bliv! Spørg ingen om Forlov!« 

Han svared med et Hovedryst. 

»Og Følgen? Strid. En evig Strid. 
Du, Laris, du er selv ej blid. 
Og dine Bysfolk har dit Sind. 
Tro ej, jeg frygter for mit Skind — « 

Han smilte. 

»Jeg er vant at slås. 

Men Kamp imellem mig — « 



»Sig os!« 



»Nu, os og dem, du fødtes blandt 
og hører til ved Byrd og Æt — 
sent eller tidlig — du blev træt.« 



Hun gik ham nær. 

»Hvis det var sandt, 
fortjæntc jeg ej Solens Lys.« 

»Det gør af Mennesker kun få.« 



»Du tror mig knyttet til en Bys, 
et Bjærgs, en Stammes Hjæmmevrå! 
Du har jo bot her længe nok, 
på Nærhold Vidne til min Færd — 
er jeg af dem, der går i Flok?« 



»Så var du mig vel mindre værd. 
Men Bunden, Laris — Bunden bær. 

Hvor frit en Blomst i Fjældet gror, 
hvor fjæmt fra Viddens Søsterflor, 
den hænger dog ved ét — sin Rod.« 



»Kan være Blomster. Kød og Blod 
har anden Sæd. Og Kvindens Kår? 
Man bindes i sin Friheds År 
til Hus og Slægt med stærke Bånd — « 



Hun sænked Bom for Talens Elv. 



»Du tror, du ofrer dig for mig, 
og tænker dog kun på dig selv.« 



»Hvordan?« 



»Du drager bort. Men jeg? 
Jeg sidder her til Spe og Spot, 
ydmyget, før misundt og prist. 
Og Bygdens Folk — det véd du godt 
vil stakle: Laris har forlist 
sin Elsker. Og — « 

Hun så ham tæt 
i Øjnene. 

>De har jo Ret. c 

Han vred sig under hendes Blik. 

»Forstår du ej, jeg kræver SvarPc 



»Hvad nytted det, nu jeg er klar 
til Rejse, om mit Ord du fik, 
der enten fløj som Pil i Vind, 
ja — eller voldte dig et Sår, 
hvis Ar du længe — « 



»Egensind! 
Jeg skulde sidde Ar for År 
og kløgte mig, til Viddet brast, 
fordi du tav i Frygt og Blu? 
Måske endog ved Tæmingkast 
gå Gætningsvejen til din Hu? 
Nej, nej! Så kender du mig slet. 
Jeg kræver Vished som en Ret. 

Og er det nu din Afskedsstund, 

så tal dog, Mand, lad op din Mund I c 



Han ånded dybt. Med Ordet stred. 



»Hvad skal jeg sige? Alt du véd. 
Forud. Forlængst. Du er ej blind. 
Og ilde dulgt i Mandens Sind 
er Elskov for en Kvindes Blik. 
På min du let nok Øje fik. 
Og nævne den? Jeg tilstår frit, 
at fiistet var jeg stærkt og tit. 
Men som en Kulsvier, der står Vagt 
ved Milen, gav på Luens Spil 
ved Nat og Dag jeg nøje Agt 
og dækked hvert et Lufthul til. 
Ti Elskovsord er Bejlerord — 
og ej på Bejlerfærd jeg får.« 



»Det blev dig også Møjen spildt.« 



Han duved op. Der skød et vildt, 

forbitret Lyn fi-a Øjets Hvalv. 

I Struben hæs hans Stemme skjalv. 

»En dig og mig uværdig Legl 
Du tvinger mig, der aldrig sveg, 
til at forråde, hvad jeg bar 
som Løndom dybt i Sindets Grund, 
for grumt at holde mig for Nar 
og spotte mig. Du er jo ond! 
På Elskov har jeg intet Krav, 
har aldrig spurgt, til hvem du gav 
dit Hjærte. Er det ikke dit? 
Og står du ej i Valget frit? 
Hvorfor da krænke mig så hårdt?€ 



Men Laris vendte Hodet bort 
og smilte stort. 



»Jeg elsker dig. c 



Han studsed. Mellem Frygt og Håb. 
Forstod han ret? Da brød et Råb 
på Læben frem: 



»Du elsker mig? 
Og dog — « 

»Det får vi siden om. 
Du fælded nys en hastig Dom — « 



»Tilgiv migl Læg den bag din Hæll« 
»Det vil jeg, Milon. Men — « 

Hun lo. 



»Til Straf skal du mig nu betro, 
hvordan jeg lever i din Sjæl.« 



»Erindrer du din Broders Ord 
den første Gang, vi mødtes?« 



»Nej.« 



»Som Dugg og Brise 1 Tit erfor 
jeg Sandheden heraf. Min Vej 
har ført mig vidt i Syd og Nord. 
Og mange Kvinder har jeg kendt. 

De tugtige sad fromt i Bur 
bag Kvindehusets tykke Mur, 
hvor Luften ruger kvalm og spændt. 
De andre har som Luer brændt, 
der sluktes ud før Hanegal . . . 
Men du er frisk og stærk og sval. 
Du er som selve Bjærg og Dal 
og Elv og Græsset, dér det gror. 
Og dog en Kvinde med en stor 
og samlet Vilje for dit Liv.« 



Hun greb hans Hånd med sine. 



»Bliv 
dog ikke ved I Et svimmelt Digt I 
Men er jeg lidt af det, du tror, 
så er det vel min simple Pligt — 
man bør dog bruge sin Forstand — 
at vrage en så ukarsk Mand, 
som du, en Mand, så tømt og træt — c 



»Ja, ja!« 



Han stivned. 

»Du har Ret. 
Just derfor drager jeg min Kås.« 



»Du gør det ejl Jeg vrider Lås 
for Døren. Er du da forrykt? 
Jeg skulde slippe dig den Stund, 
jeg har dig, har dig, faldt og trygt? 
Så blev først ret vor Skæbne ond!« 



»Hvad vil du da? Gå med mig ud 
i Bjærgene? Den samme Grund, 
det samme Folk i Bygd, på Land. 
Og frem for alt den samme Gud. 
Du hørte, jeg er bandsat Mand.« 



»Jeg hørte det. Og tror, som du. 

Her findes intet Fristed nu. 

Ti skal du bryde Gudens Band!« 

»Hvad mener du?« 

»En Brise kan 
iblandt forvandle sig til Storm. 
Nu får mit Væsen denne Form. 

Sin mægtigste. Stat ud og stævn! 
Jeg hidser dig til Kamp mod Hævn- 
Gudinderne 1 

Ja, ja! Du ser 
i Rædsel på mig, tror mig ramt 
af Vanvid. Men jeg vil, det sker. 
Jeg vil det. Nok af valent, klamt! 
Nu Sten og Malm for klæget Ler. 
Hvad vil hint griske Døtrekuld 
af Natten dig? I Vanheld ført, 
du vog en Ven. Han var dig huld. 
Men ej din Frænde. Hvo har hørt 
om Himlens Hævn for Blod, der randt, 
hvor ej beslægtet Blodet bandt?« 



»Fostbroderskab er Blodets Bånd.« 



»Og om så var — fra Guders Hånd 
blev aldrig denne Straf dig sendt. 
Hvornår blev Hundekoblet spændt 
for Dikes Vogn? Ved hvilken Fest 
blev på Olympen budt til Gæst 
hin sorte Yngel, af hvis Mund 
Forgiften står og Frådens Savl? 
Besudler Zeus sin Højborgs Tavl? 

Til Galgen med dem I Lad i Lig 
dem frådse under Afsindsskrig 
og slubre Blodets dovne Sørl 
Du lever. Vis det I Gør dem Krig! 
Kap Ådselgribbens onde KlørU 



> Umuligt. Storme Dødens Port?« 
>Af høje Guder blev det gjort.« 
»Hvad er mod dem en dødelig Mand?« 



»Du sætter Skel ved Himlens Rand. 
Det gør dig svag. Er Guden stor, 
fordi han er en Gud? Jeg tror 
det ikke. Den, der er i Stand 
til alt, det største, er en Gud. 
Og jeg, der elsker dig, vil se, 
må se dig sådan. Lad det ske 
i Nat I Du står i Valgets Brud. 
Vælg ret! Vælg stærkt! For alle År! 
Mig eller Hexene!« 

»Jeg går.« 



255 

»Vel talt. Du er jo rustet. Mod 
i Bringen! Sværdet ud til Strid! 
Fuldmånen strømmer som en Flod 
ad Døren ind. Nu er det Tid. 
Så gå. Bryd dine Fjenders Kres!« 



Hun vinked med sin Hånd. 

»Vi ses.« 



Dybt Månelys, der rolig sank 
i Natteluftens grønblå Vand. 



På Sletten, højt tilhest, en Mand, 
hans Øje klart og Ryggen rank. 



Det drøned under Dyrets Hov, 

der skridted frem med tunge Tramp. 



Men Fjældets Mylr af Urter sov. 
Og deres Ånde stod som Damp 

for Nattekulden, hvid og strid. 

Lad sove, hvo til Søvn har Tid! 



Han knytted Næven om sit Sværd 
og spejded rundt. 



Midnat var nær. 
I Sønder stråled Månen stor. 
På Flugt foran ham Skyggen får — 
hans egen Skygge. 



Hvor den vred 
sig som en Orm i Græsset fej — 
den flygted, men han tråd den ned- 
dér lå hans Kurs, dér. gik hans Vej. 



Ti fra det solforiadte Nord 
kom Hævngudindeme. 

De grov 
sig Huler i den svarte Jord, 
hvor aldrig nåde Blad af Plov. 

Og den, der søgte disse Dyr . . . 



Der plasked Vand for Hestens Fod. 
Den sopped i et Højfjældsmyr, 
hvis brune Stænk som levret Blod 
han visked bort fra Hånd og Kind. 



Han red og red. 



Det var med ét, 
som Været skifted. 



Lummerhedt. 
Med bratte Ilinger af Vind. 
På Himlen Flos som Bukkeskæg. 



Foran ham voxed Bjærgets Væg. 
Blev mere grå. Fik mindre Glans. 
Og hist og her en blæksort Klat, 
et Bælte Højskov eller Krat. 
Nu bar det opad, rundt en Krans 
af Puder — Bjærgets Løveknor, 
der krumme straktes frem. Forbi 
i brede Slyng. En Klatresti. 

Tilfældig funden. Hesten steg 
forsigtig på den smalle Streg, 
hvor Krattet stjal den halve Plads. 



Midtvejs et Skår. Et lukket Pas. 



Men Hesten vrinsked, mørkeræd. 



Var den et Patteføl, der græd? 



Han tvang den ind. Dens Fødder skjalv^ 
Den stolpred i et Tøndehvalv, 
et stadielangt, på Sten og Grus. 
Dens Manke flagred for et Sus, 
der drog sig gennem Skårets Rør . . ♦ 



Da abned sig en Skumrings-Dør. 
Og Milon og hans Dyr befandt 
sig på en stenet Indemark. 
Rundtom, som for en Kæmpes Spark, 
lå Klippeblokke, kastet blandt 

hverandre, hvor det faldt sig bedst. 

Men også her et Kog af Blæst. 
Og mørkt. 



Han så tilværs. Blev vår, 
at Himlen ej som før var klar, 
men polstret tykt af svære Skyr. 



En Valplads. Intet Freds- Asyl 1 
Godt så. 



Da lød der lange Hyl. 



Han mægted ej at holde Styr 

på Hesten. Den var vild af Angst. 

På Gangerryg for nem en Fangst! 



Han sprang af Sadlen. 



Lytted. Rev 
17* 

sit Sværd fra Bæltet. 



Sikker? 



Nej. 
Måske blot Storm, der tog på Vej. 



Et lydløst Nu. 



Det sanked Vær. 
Det summed sig. 



Han stod på Vagt, 
med Hånden støttet mod sit Sværd. 



Så bruste frem af Bjærgets Skakt 
i Mulm og Nat en frild Orkan. 
Den får igennem Slugt og Tragt 
og brøled, som en vred Titan. 
De stolte Klipper sank i Knæ. 
Det tordned rundt af Fjæld, der faldt. 



V 

Og rykket op med Rod et Træ 
fløj over Milons Hoved. 



Gjaldt 
det ham — han lo — var Sigtet slet 



Han stod uskadt på samme Plet. 

Da pludselig det vante Syn: 

En Sky, der randed Klippens Bryn. 

Nu drog i Leding Hævnens Mør. 

Fra Skyen brød det første Lyn. 

De hvæssed deres Ådselklør 1 

Da svang i Luften han sit Sværd 

Og skreg: 

»Du Mørkets onde Hær, 
jeg, Milon, Bias* Banemand, 
jeg æsker dig til Kamp!« 

Hans Hu 
var fast og rolig, som hans Røst. 
Men Skyen vred sig, som i Gru: 

Forvorpne! Var han uden Blu? 

Bar han en Dæmon i sit Bryst? 



1 Luften halsed Hundeglam. 
Den onde Gus gik frem påny 
og krænged af sin Gopleham 
fortrukne Fjæs. På Læben Spy. 
Fra røde Øjne Dryp af Blod . . . 



Men Milon var ved trøstigt Mod. 
Han havde sprudet som en Ild. 
Nu, da hans Fjenders rased vild. 



2é3 

blev Harmen i hans Hjærte kold. 
Han skred i Vej med løftet Skjold 
og Stenen braged for hans Fjed. 



Hans Tale styrted som et Skred. 



»Hvad vil I mig? Og hvo har sat 
jer op til Doms? Den skumle Nat 
har fostret jer i Veers Nød. 
Dens Spøgelser, I kom og gik. 
Tilbage til det Moderskød, 
hvis gustne Blod i Arv I fik! 
Om Mand i Vildelse forbrød 
sig mod de høje Guders Råd — 
til Dødens Fred hans døde Dåd I 
Og Liv for den, som Livet vil I« 



Han stormed frem. Han bød sig til 
med aben Bringe. Djærv i Ånd. 
I Luer om ham Luften stod, 
så Skjoldet smelted i hans Hånd 
og Sværdet vred sig som en Vånd. 
Han smed dem fra sig — Mandemod 
fordrypped sig som Erts og Malm — 
og stred sig gennem Røg og Kvalm. 

De fnøs og gnistred. Men de veg. 

Det bar mod Tind. Han steg og steg. 
Med Armen krydset for sit Bryst. 

Da løfted han til Sang sin Røst: 

»Hil være dig, du seje Livl 
Du gror, som under Bredden Siv, 
som Egen dybt i Fjældets Bund. 
Din Rod, hvor frisk og kæmesund, 
hvor vel forvaret under Muldl 
Der bider Storm, der æder Kuld — 
du grønnes dog fra År til År. 
Ja, hil dig, Livl I Guders Gård 
du fødtes — alle Guders Sjæl, 
og selv guddommeligst af alt! 
For onde Vejes Stød jeg faldt. 
Nu brænder Stenen mod min Hæl, 
mig truer de, som bringer Død . , . 
De højes Billeder i Nød 
at favne var vor Odelsskik. 
Du billedløse, for vort Blik 
en Flamme kun, dit dyre Navn 
jeg råber som en Elsker ud 
den elsktes, kryster dig i Favnl« 

Han klatred højt i Skræntens Brud. 
Bevinget holdt hans Fod ej Rast. 
Et Spring, hvor Skiferdækket brast 
og Spalten fyldtes af en Bæk. 
Trinsikkert på en knivsmal Egg 
han vandred langs en Dobbeltslugt. 
Forfølger, før forfulgt, på Flugt 
han drev foran sig Nattens Hær. . 
Det første, gustne Morgenskær 
i Strimer over Bjærget hang . . . 



Han hæved Armene og sang: 



»O Sol, dit mælkehvide Spand, 
der drager Karrens Flammehjul, 
står stampende ved Østerstrand. 
Forlad dit dunkle Natteskjul, 
og tænd den gyldne Fakkelbrand I 
O Sol, lad Mulmets Skygger bagi 
Ti Liv er Dag. Og atter Dag. 
De følges tæt. De går på Rad. 
Men den, der gik, er fuld af Had 
til den, der kommer. Slår den ned 
og myrder den, ifald den kan . . . 
Ny Dag, nyt Lys for levende Mand I« 

